pythainlp/thai-wiki-dataset-v4 huggingface dataset:
สมาคมคณะกรรมการโอลิมปิกแห่งชาติ

สมาคมคณะกรรมการโอลิมปิกแห่งชาติ (ANOC) เป็นองค์กรระหว่างประเทศ ที่เข้าร่วมโดยคณะกรรมการโอลิมปิกแห่งชาติ (NOCs) สมาชิก 206 ชาติที่ได้รับการรับรองจากคณะกรรมการโอลิมปิกสากล และ คณะกรรมการโอลิมปิกแห่งชาติของ 8 ชาติที่ไม่ได้รับการรับรองจากคณะกรรมการโอลิมปิกสากลแต่ได้รับการรับรองโดยสมาคมระดับทวีป
ประวัติ.
ANOC ก่อตั้งขึ้นในเดือนมิถุนายน พ.ศ. 2522 ในระหว่างการประชุมสมัชชาใหญ่คณะกรรมการโอลิมปิกสากลที่เมืองซานฮวน ประเทศเปอร์โตริโก วัตถุประสงค์ขององค์กรคือ เพื่อช่วยคณะกรรมการโอลิมปิกสากลในการจัดการกิจการทั่วไป เพื่อให้การสนับสนุน ให้การปรึกษา ความร่วมมือ และคำแนะนำสำหรับการพัฒนาขององค์กร
สมาชิก.
สมาชิกที่เข้าร่วมมาจาก 5 สมาคมระดับทวีป:
องค์กรก่อตั้งขึ้นในปี พ.ศ. 2522 ภายใต้ประธาน มารีโอ บัสเกซ ราญา จากประเทศเม็กซิโก ตั้งแต่ พ.ศ. 2555 เชค ฟาฮัด อัล-ซาบะห์ จากประเทศคูเวต ได้ทำหน้าที่เป็นประธาน ANOC เขาขอพักงานในเดือนพฤศจิกายน พ.ศ. 2561 ผู้ดำรงตำแหน่งประธานปัจจุบันคือ โรบิน มิทเชล (Robin Mitchell) เมื่อ 20 ตุลาคม พ.ศ. 2565
ทางหลวงสหรัฐหมายเลข 40

ทางหลวงสหรัฐหมายเลข 40  เป็นทางหลวงสหรัฐแนวตะวันออก-ตะวันตก ครั้งหนึ่ง ทางหลวงสายนี้เคยมีเส้นทางเช่นเดียวกับทางหลวงส่วนใหญ่ที่มีตัวเลขลงท้ายด้วยเลขศูนย์ กล่าวคือ มีเส้นทางพาดผ่านทั่วทั้งสหรัฐอเมริกา ตามแผนทางหลวงสหรัฐปี ค.ศ. 1926 ซึ่งเคยมีปลายทางอยู่ที่ซานฟรานซิสโก รัฐแคลิฟอร์เนีย และแอตแลนติกซิตี รัฐนิวเจอร์ซีย์ ต่อมาทางหลวงหมายเลข 40 ช่วงที่ผ่านภาคตะวันตกของสหรัฐอเมริกา ได้ถูกแทนที่โดยอินเตอร์สเตต 80 เป็นผลให้ปลายทางทิศตะวันตกถูกร่นระยะเข้ามาหลายครั้ง ปัจจุบัน ทางหลวงหมายเลข 40 มีปลายทางทิศตะวันตกที่จุดตัดกับอินเตอร์สเตต 80 ในซิลเวอร์ซัมมิต รัฐยูทาห์ นอกเมืองพาร์กซิตี รัฐยูทาห์
จุดเริ่มต้นอยู่ที่ปลายทางทิศตะวันตกในรัฐยูทาห์ ทางหลวงหมายเลข 40 มีเส้นทางผ่าน 12 รัฐ ได้แก่ยูทาห์ โคโลราโด แคนซัส มิสซูรี อิลลินอย อินดีแอนา โอไฮโอ เวสต์เวอร์จิเนีย เพนซิลเวเนีย แมริแลนด์ เดลาแวร์ และนิวเจอร์ซีย์ โดยผ่านเมืองหลวงของหลายรัฐทั้งในอดีตและปัจจุบัน ระยะทางส่วนใหญ่ มีเส้นทางขนานไปกับทางหลวงอินเตอร์สเตตสายหลักหลายสาย ได้แก่ อินเตอร์สเตต 70 จากรัฐโคโลราโด ถึงวอชิงตัน รัฐเพนซิลเวเนีย และอีกครั้งหนึ่งจากแฮนค็อก รัฐแมริแลนด์ ถึงบอลทิมอร์ รัฐแมริแลนด์; อินเตอร์สเตต 64 ในส่วนของรัฐมิสซูรี และรัฐอิลลินอย; อินเตอร์สเตต 68 ไปตามเขตที่ยื่นออกมาของรัฐแมริแลนด์; และอินเตอร์สเตต 95 จากบอลทิมอร์ ถึงนิวคาสเซิล รัฐเดลาแวร์
ทางหลวงหมายเลข 40 สร้างขึ้นบนทางหลวงเก่าแก่หลายสาย ที่โดดเด่นที่สุด ได้แก่ ถนนแห่งชาติ (National Road) และทางหลวงวิกทอรี ถนนแห่งชาติสร้างขึ้นในปี ค.ศ. 1806 เมื่อแล้วเสร็จ เส้นทางจะเชื่อมต่อคัมเบอร์แลนด์ รัฐแมริแลนด์ กับแวนดาเลีย รัฐอิลลินอย ส่วนทางหลวงวิกทอรี (ทางหลวงแห่งชัยชนะ) เป็นทางหลวงที่เป็นอนุสรณ์แก่ทหารผ่านศึกในสงครามโลกครั้งที่ 1 มีเส้นทางจากแคนซัสซิตี รัฐมิสซูรี ถึงซานฟรานซิสโก รัฐแคลิฟอร์เนีย และถนนที่สำคัญอื่น ๆ ที่เป็นส่วนหนึ่งของทางหลวงหมายเลข 40 ได้แก่ เซนส์เทรซ ในรัฐรัฐโอไฮโอ, ถนนแบรดด็อก ในรัฐแมริแลนด์ และรัฐเพนซิลเวเนีย, ส่วนหนึ่งของออริกอนเทรล ในรัฐแคนซัส, และทางหลวงลิงคอล์น ตลอดรัฐแคลิฟอร์เนีย
หมายเหตุ.
<templatestyles src="Reflist/styles.css" />
ทางหลวงสหรัฐหมายเลข 41

ทางหลวงสหรัฐหมายเลข 41  เป็นทางหลวงสหรัฐแนวเหนือ-ใต้ ที่มีเส้นทางจากไมแอมี รัฐฟลอริดา จนถึงคาบสมุทรมิชิแกนตอนบน จนกระทั่งในปี ค.ศ. 1949 ช่วงที่อยู่ในตอนใต้ของฟลอริดา จากเนเปิลส์ ถึงไมแอมี ได้กลายเป็น "ทางหลวงสหรัฐหมายเลข 94" ซึ่งปัจจุบันได้กำหนดอีกหมายเลขหนึ่ง คือ ทางหลวงรัฐฟลอริดาหมายเลข 90
ทางหลวงหมายเลข 41 มีปลายทางทิศเหนืออยู่ที่คอปเพอร์ฮาร์เบอร์ รัฐมิชิแกน บริเวณทางตันเล็ก ๆ ใกล้กับอุทยานประวัติศาสตร์แห่งรัฐฟอร์ตวิลคินส์ ที่ปลายคาบสมุทรคีวีนอว์ (Keweenaw Peninsula) ในคาบสมุทรตอนบนของรัฐ ส่วนปลายทางทิศใต้อยู่ที่บริกเคลล์ ย่านของดาวน์ทาวน์ไมแอมี ที่ทางแยกกับถนนบริกเคลล์ (ทางหลวงสหรัฐหมายเลข 1) ทางหลวงหมายเลข 41 มีเส้นทางขนานใกล้กับอินเตอร์สเตต 75 จากเนเปิลส์ รัฐฟลอริดา และตลอดทางที่ผ่านรัฐจอร์เจีย ถึงแชตทานูกา รัฐเทนเนสซี
แฮงโอเวอร์ (เพลงไซ)

แฮงโอเวอร์  เป็นเพลงเคป็อปโดยไซ นักร้องชาวเกาหลีใต้ ร่วมกับสนูป ด็อกก์ แร็ปเปอร์ชาวอเมริกัน วางจำหน่ายในวันที่ 8 มิถุนายน ค.ศ. 2014 เป็นซิงเกิลที่ 20 มิวสิกวิดีโอนี้เผยแพร่ครั้งแรกในวันที่ 8 มิถุนายน ค.ศ. 2014 ในรายการ "จิมมีคิมเมลไลฟ์!" ในวันที่ 19 ตุลาคม ค.ศ. 2015 มีผู้เข้าชมมิวสิกวิดีโอในยูทูบประมาณ 220 ล้านครั้ง ตามหลังซิงเกิลที่เป็นที่นิยมในระดับนานาชาติของไซ คือ "คังนัมสไตล์" และ "เจนเทิลแมน"
ชานนท์ อักขระชาตะ

ขุน ชานนท์ อักขระชาตะ (เกิด 29 มีนาคม พ.ศ. 2534) เป็นนักแสดง และพิธีกรชาวไทยที่มีชื่อเสียงจากการแสดงในละครโทรทัศน์ และการเป็นพิธีกรในรายการโทรทัศน์ ขุนได้ก้าวเข้าสู่วงการบันเทิงจากการประกวด "หนุ่มคลีโอ" ในปี 2010 และได้รับความนิยมจากบทบาทในละคร "Gossip Girl" เวอร์ชั่นไทย ซึ่งเขาแสดงเป็น “จักร” นักแสดงหนุ่มที่มีลุคแบดบอยที่โดดเด่น นอกจากนี้ เขายังเป็นที่รู้จักจากการเป็นพิธีกรในรายการ "The Face Thailand" รวมถึงผลงานการแสดงในละคร "เพลิงพระนาง" และ "Club Friday: รักมาก…มากรัก" ที่ได้รับความนิยมสูง ทั้งในด้านการแสดงและบทบาทพิธีกร ขุน ชานนท์ได้รับการยอมรับในวงการบันเทิงไทย และมีฐานแฟนคลับที่กว้างขวาง
ประวัติส่วนตัว.
ชานนท์ อักขระชาตะ (เกิด 29 มีนาคม พ.ศ. 2534) เป็นนักแสดง และพิธีกรชาวไทย ที่มีชื่อเสียงจากบทบาทในละครโทรทัศน์ และการเป็นพิธีกรรายการโทรทัศน์ เขาจบการศึกษาระดับมัธยมศึกษาจากโรงเรียนสุรนารีวิทยา 2 และโรงเรียนราชสีมาวิทยาลัย จังหวัดนครราชสีมา ก่อนที่จะสำเร็จการศึกษาปริญญาตรีจากคณะนิติศาสตร์ มหาวิทยาลัยหอการค้าไทย ขุน ชานนท์เริ่มต้นเข้าสู่วงการบันเทิงจากการประกวดหนุ่มคลีโอ ปี 2010 ซึ่งเป็นจุดเริ่มต้นที่ทำให้เขาได้รับความสนใจจากผู้ชม และมีโอกาสในการทำงานในวงการบันเทิงอย่างต่อเนื่อง 
ผลงาน.
ขุน ชานนท์เริ่มได้รับการรู้จักอย่างแพร่หลายจากการแสดงในละคร "Gossip Girl" เวอร์ชั่นไทย ซึ่งเขารับบทเป็น “จักร” ตัวละครที่มีบุคลิกแบดบอย และท้าทายการแสดงของเขาได้อย่างดีเยี่ยม การแสดงในบทบาทนี้ช่วยสร้างชื่อเสียงให้เขาในฐานะนักแสดงที่มีความสามารถในการถ่ายทอดอารมณ์ และลักษณะตัวละครที่มีความซับซ้อน
นอกจากนี้ ชานนท์ยังได้รับบทพิธีกรในรายการ "The Face Thailand" ที่ได้รับความนิยมอย่างสูง โดยเขาสามารถสร้างบรรยากาศที่เป็นกันเอง และมีส่วนร่วมกับผู้ชมได้อย่างดี ซึ่งทำให้เขาได้รับการยอมรับในฐานะพิธีกรที่มีความสามารถ
ผลงานการแสดงที่สำคัญอีกเรื่องหนึ่งคือละคร “"เพลิงพระนาง”" โดยเขารับบทเป็น “เจ้าตองแปง” ซึ่งเป็นตัวละครที่มีมิติและซับซ้อน แสดงให้เห็นถึงความสามารถในการแสดงที่หลากหลายของเขา
อนุภาษ เหลืองสดใส

อนุภาษ เหลืองสดใส ชื่อเล่น เงิน เกิดวันที 30 พฤศจิกายน พ.ศ. 2539 เป็นนักแสดงชาวไทย 
ประวัติ.
อนุภาษ เหลืองสดใส มีชื่อเล่นว่า เงิน เกิดวันที่ 30 พฤศจิกายน พ.ศ. 2539 มีพี่น้อง 3 คน เงินเป็นบุตรคนที่สาม จบศึกษาระดับมัธยมศึกษาที่โรงเรียนเซนต์คาเบรียล ปัจจุบันจบการศึกษา สาขาภาพยนตร์และสื่อดิจิตอล วิชาเอกการแสดงและการกำกับการแสดงภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ ในปี 2014 เงินได้แคสติ้งละคร เลิฟซิคเดอะซีรีส์ รักวุ่น วัยรุ่นแสบ และได้รับการคัดเลือกให้เป็นหนึ่งในนักแสดง รับบทเป็น เอิ้น ประธานชมรมเชียร์
แดดดี

แดดดี  เป็นซิงเกิลเคป็อปซิงเกิลที่ 22 ของไซ นักร้องชาวเกาหลีใต้ ซึ่งร้องร่วมกับซีแอลจากวงทูเอนีวัน วางจำหน่ายในวันที่ 30 พฤศจิกายน ค.ศ. 2015 เพลงนี้เป็นซิงเกิลหลักจากชิลจิบไซ-ดา อัลบัมสตูดิโออัลบัมที่ 7 ของเขา
ชิจิมิโตงาราชิ

ชิจิมิโตงาราชิ (; โรมาจิ: "Shichi-mi tōgarashi"; "พริกเจ็ดรส") หรือมีชื่อเรียกอีกชื่อว่า นานาอิโรโตงาราชิ (; โรมาจิ: "nana-iro tōgarashi"; "พริกเจ็ดสี") หรือหรือเรียกสั้น ๆ ว่า ชิจิมิ เป็นหนึ่งในเครื่องปรุงรสเผ็ดของญี่ปุ่นซึ่งประกอบด้วยเครื่องเทศบดเจ็ดชนิด กำเนิดขึ้นในยุคเอโดะ มักใช้โรยใส่อาหารประเภทเส้นหรือประเภทข้าว ซึ่งเครื่องเทศบดเจ็ดชนิดดังกล่าวประกอบด้วย พริก พริกไทยญี่ปุ่น เปลือกส้มอบแห้ง งาดำ งาขาว เมล็ดป่าน ขิง และสาหร่าย
สังฆาทิเสส

สังฆาทิเสส คือ ประเภทของโทษที่เกิดจากการล่วงละเมิดสิกขาบทประเภท ครุกาบัติที่เรียกว่า อาบัติสังฆาทิเสส จัดเป็นอาบัติโทษรุนแรงรองจากปาราชิก มีทั้งหมด 13 ประการ ดังนี้
คำว่าสังฆาทิเสสแปลว่าอาบัติที่ต้องอาศัยสงฆ์ในกรรมเบื้องต้นและกรรมที่เหลือ กล่าวคือเมื่อภิกษุต้องอาบัติดังกล่าวแล้ว ต้องแจ้งแก่สงฆ์ 4 รูปเพื่อขอประพฤติวัตรที่ชื่อมานัต เมื่อสงฆ์อนุญาตแล้วจึงประพฤติวัตรดังกล่าวเป็นเวลา 6 คืน เมื่อพ้นแล้วจึงขอให้สงฆ์ 20 รูปทำสังฆกรรมสวดอัพภานให้ เมื่อพระสงฆ์สวดอัพภานเสร็จสิ้น ถือว่าภิกษุรูปนั้นพ้นจากอาบัติข้อนี้
ในกรณีที่ภิกษุต้องอาบัติข้อนี้แล้วปกปิดไว้ เมื่อมาแจ้งแก่หมู่สงฆ์แล้ว ต้องอยู่ปริวาสเท่ากับจำนวนวันที่ปกปิดไว้ก่อน เช่น ภิกษุต้องอาบัติสังฆาทิเสสแล้วปกปิดไว้หนึ่งเดือน เมื่อแจ้งแก่สงฆ์แล้วต้องอยู่ปริวาสหนึ่งเดือน แล้วจึงขอประพฤติวัตรมานัตต่อไป
นิมร์ อันนิมร์

อายะตุลลอฮ์ ชัยค์ นิมร์ บากิร อันนิมร์ (21 มิถุนายน ค.ศ. 1959 – 2 มกราคม ค.ศ. 2016) โดยทั่วไปเรียกเป็น ชัยค์นิมร์ เป็นชัยค์ชีอะฮ์ชาวซาอุดีอาระเบียจากอัลอะวามียะฮ์ จังหวัดตะวันออกของประเทศ การจับกุมและประหารชีวิตตัวเขาถูกวิพากษ์วิจารณ์อย่างกว้างขวางจากรัฐบาลและองค์กรสิทธิมนุษยชนหลายกลุ่ม
เขาเป็นที่นิยมในบรรดาคนหนุ่มสาว และผู้วิจารณ์รัฐบาลซาอุดีอาระเบีย สนับสนุนการเลือกตั้งในประเทศซาอุดีอาระเบียที่เสรี ใน ค.ศ. 2009 เขาวิจารณ์เจ้าหน้าที่ซาอุดีอาระเบียและเสนอแนะว่าถ้ามีการให้เกียรติสิทธิ์ของชาวซาอุดีนิกายชีอะฮ์ จังหวัดตะวันออกควรแยกออกเสีย ทำให้เจ้าหน้าที่ซาอุดีอาระเบียจับกุมอันนิมร์กับอีก 35 คน ในช่วงการประท้วงซาอุดีอาระเบีย ค.ศ. 2011–12 อันนิมร์เรียกร้องให้ผู้ประท้วงต่อต้านกระสุนของตำรวจด้วย "วาจาดังกึกก้อง" แทนที่จะใช้ความรุนแรง "The Guardian" กล่าวถึงอันนิมร์เป็น "ผู้นำในการลุกฮือ"
ณ วันที่ 8 กรกฎาคม ค.ศ. 2012 ตำรวจซาอุดีอาระเบียยิงใส่ขาอันนิม์และจับกุมเขาโดยวิธีที่ตำรวจเรียกว่า "การยิงปะทะกัน" ในระหว่างการประท้วมต่อการจับกุมอันนิมร์ ตำรวจยิงใส่ฝูงชนพันกว่าคน ทำให้มีผู้เสียชีวิตสองคน คือ Akbar al-Shakhouri และ Mohamed al-Felfel หลังถูกจับกุม อันนิมร์เริ่มอดอาหารประท้วงและโดนกล่าวหาว่าถูกทรมาน ศูนย์สิทธิมนุษยชน Asharq แสดงความกังวลต่อสุขภาพของเขาในช่วงการอดอาหารประท้วงเมื่อวันที่ 21 สิงหาคม โดยเรียกร้องให้มีนานาชาติให้การสนับสนุนเพื่อให้ครอบครัว ทนายความ และนักเคลื่อนไหวด้านสิทธิมนุษยชนสามารถเข้าถึงสถานที่ดังกล่าวได้
เมื่อวันที่ 15 ตุลาคม ค.ศ. 2014 ศาลอาญาเฉพาะกิจตัดสินให้อันนมิร์ถูกประหารชีวิตฐาน "แสวงหาการแทรกแซงจากต่างชาติในซาอุดีอาระเบีย ไม่เชื่อฟังผู้ปกครอง และหยิบอาวุธต่อสู้กับกองกำลังรักษาความปลอดภัย" ในวันเดียวกัน Mohammad al-Nimr พี่/น้องชายของเขา ถูกจับฐานทวีตข้อมูลเกี่ยวกับการประหารชีวิต อัล-นิมร์ถูกประหารชีวิตเมื่อวันที่ 2 มกราคม ค.ศ. 2016 หรือก่อนหน้านั้นไม่นาน พร้อมกับผู้ต้องสงสัยอีก 46 คน
เสือดาวอินโดจีน

เสือดาวอินโดจีน หรือ เสือดาวจีนใต้ (ชื่อวิทยาศาสตร์: "Panthera pardus delacouri") เป็นชนิดย่อยของเสือดาว ("P. pardus") ชนิดหนึ่ง โดยชื่อวิทยาศาสตร์ตั้งขึ้นเพื่อเป็นเกียรติแก่ ฌ็อง เตออดอร์ เดอลากูร์ นักปักษีวิทยาชาวฝรั่งเศส-อเมริกัน
เสือดาวอินโดจีนมีรูปร่างและลักษณะคล้ายกับเสือดาวอินเดีย ("P. pardus fusca") ที่พบในภูมิภาคอนุทวีปอินเดีย แต่มีขนาดลำตัวใหญ่กว่าเล็กน้อย โดยมีสีขนออกเป็นสีแดงเข้ม แต้มจุดรอบนอกของลายขยุ้มตีนหมาค่อนข้างหนา ขนาดของลายขยุ้มตีนหมาโดยเฉลี่ยเล็กกว่าของเสือดาวอามูร์ ("P. pardus orientalis") และเสือดาวจีนเหนือ ("P. pardus japonensis") พบกระจายพันธุ์ตั้งแต่ภาคใต้ของจีน ภาคตะวันออกของอินเดีย และหลายประเทศในภูมิภาคอินโดจีนรวมถึงประเทศไทย
เสือดาวอินโดจีนในเขตรักษาพันธุ์สัตว์ป่าชะตี้นของพม่ามีปริมาณลดลงอย่างมากในช่วงคริสต์ทศวรรษ 1940–1980 จนกระทั่งมีสถานะเป็นสัตว์ใกล้สูญพันธุ์ในท้องถิ่นเมื่อถึงปี ค.ศ. 2000
ในประเทศไทย พบกระจายพันธุ์ที่อุทยานแห่งชาติแก่งกระจานในจังหวัดเพชรบุรี และเขตรักษาพันธุ์สัตว์ป่าห้วยขาแข้งในจังหวัดอุทัยธานีและกาญจนบุรี โดยการศึกษาด้วยปลอกคอวิทยุในช่วงคริสต์ทศวรรษ 1990 ที่อุทยานแห่งชาติแก่งกระจาน พบว่าเสือดาวอินโดจีนตัวผู้มีพื้นที่หากินประมาณ 14.6–18.0 ตารางกิโลเมตร (5.6–6.9 ตารางไมล์) และตัวเมียที่ 8.8 ตารางกิโลเมตร (3.4 ตารางไมล์) เสือดาวอินโดจีนต้องอาศัยอยู่ในพื้นที่ที่เป็นป่าอุดมสมบูรณ์มีปริมาณอาหารที่เพียงพอ ในระดับต่ำกว่า 500–600 เมตร (1,600–2,000 ฟุต) จากระดับน้ำทะเล ในช่วงฤดูฝนถิ่นที่อยู่จะขยายกว้างออกไป
จากการติดตามศึกษาเสือดาวอินโดจีนจำนวน 10 ตัวในพื้นที่ด้านตะวันตกเฉียงเหนือของเขตรักษาพันธุ์สัตว์ป่าห้วยขาแข้ง เป็นระยะเวลา 9–41 เดือน พบว่าตัวผู้มีพื้นที่หากิน 35.2–64.6 กิโลเมตร (13.6–24.9 ตารางไมล์) และตัวเมียขนาดใหญ่ 6 ตัว 17.8–34.2 กิโลเมตร 2 (6.9–13.2 ตารางไมล์) และทั้งหมดได้ขยายถิ่นที่อยู่ในช่วงฤดูแล้งราวเดือนพฤศจิกายนถึงเมษายน เสือดาวอินโดจีนทั้งหมดอาศัยอยู่ในป่าดิบแล้งและป่าผลัดใบที่มีความลาดชันและอยู่ใกล้แหล่งน้ำ
ในเขตรักษาพันธุ์สัตว์ป่าฮาลา-บาลาที่อยู่ในแนวชายแดนไทย-มาเลเซีย พบเพียง 2 ตัวเท่านั้นที่เดินผ่านกล้องในปี ค.ศ. 2004 และในเดือนตุลาคม ค.ศ. 2007
เสือดาวอินโดจีนในไทยไม่มีพฤติกรรมซ่อนเหยื่อบนต้นไม้มากเหมือนเสือดาวแอฟริกา ("P. pardus pardus") ในทวีปแอฟริกา และในพื้นที่ภาคใต้ พบเสือดาวที่เป็นเสือดำมาก สันนิษฐานว่าคงเป็นเพราะสภาพพื้นที่เป็นป่ารกทึบ
แม่น้ำสงคราม

แม่น้ำสงคราม แม่น้ำสายสำคัญสายหนึ่งของภาคอีสาน ในประเทศไทย มีความยาวกว่า 400 กิโลเมตร ไหลผ่าน 4 จังหวัด ถือเป็นลำน้ำสาขาหรือแควของแม่น้ำโขง มีจุดกำเนิดที่มีต้นกำเนิดจากเทือกเขาภูพาน บริเวณภูผาหัก ภูผาเพลิน และภูผาเหล็ก ในท้องที่ตำบลท่าศิลา อำเภอส่องดาว จังหวัดสกลนคร และตำบลคำเลาะ อำเภอไชยวาน จังหวัดอุดรธานี บริเวณต้นน้ำมีลำห้วยสาขาต่าง ๆ อาทิ ห้วยหวด และห้วยหมากซ่อม ไหลลงห้วยสงคราม, ห้วยอีสาว ไหลลงห้วยสงคราม ห้วยคำเมย-ห้วยคำแคน ในเขตอุทยานแห่งชาติภูผาเหล็ก ไหลลงห้วยสงคราม ต่อจากนั้นไหลผ่านอำเภอไชยวาน (อุดรธานี) อำเภอส่องดาว (สกลนคร) อำเภอทุ่งฝน (อุดรธานี) อำเภอเจริญศิลป์ (สกลนคร) อำเภอบ้านดุง (อุดรธานี) อำเภอบ้านม่วง (สกลนคร) อำเภอเฝ้าไร่ (หนองคาย) ไหลขึ้นเหนือไปจนถึงอำเภอโซ่พิสัย (บึงกาฬ) ผ่านอำเภอพรเจริญ (บึงกาฬ) อำเภอคำตากล้า (สกลนคร) อำเภอเซกา (บึงกาฬ) อำเภอนาทม (นครพนม) อำเภออากาศอำนวย (สกลนคร) อำเภอศรีสงคราม ไปบรรจบกับแม่น้ำโขงที่บ้านไชยบุรีและบ้านตาลปากน้ำ ตำบลไชยบุรี อำเภอท่าอุเทน จังหวัดนครพนม มีความยาวโดยประมาณ 420 กิโลเมตร แถบอุทยานแห่งชาติภูพาน จังหวัดอุดรธานี จากนั้นไหลผ่านไปยังอำเภอบ้านดุง, จังหวัดสกลนคร, อำเภอโซ่พิสัย จังหวัดบึงกาฬ ก่อนจะไหลไปรวมกับแม่น้ำโขงที่อำเภอท่าอุเทน จังหวัดนครพนม ครอบคลุมพื้นที่ประมาณ 13,001 ตารางกิโลเมตร (8,125,875 ไร่)
แม่น้ำสงคราม จัดว่าเป็นลุ่มน้ำที่มีความหลากหลายของชีวภาพ โดยเฉพาะชนิดพันธุ์ปลาน้ำจืดมากมาย อันเป็นอาหารหลักของพื้นที่ภาคอีสาน
พื้นที่แม่น้ำสงครามตอนล่าง (Lower Songkhram River) ได้รับการขึ้นทะเบียนให้เป็นพื้นที่ชุ่มน้ำที่มีความสำคัญระดับนานาชาติ หรือ พื้นที่ชุ่มน้ำแรมซาร์ (Ramsar Site) ลำดับที่ 2420 เมื่อวันที่ 15 พฤษภาคม พ.ศ. 2562
เหงียน ถิ ซวาน

เหงียน ถิ ซวาน (8 พฤศจิกายน พ.ศ. 2494 —) เป็นรองประธานาธิบดีเวียดนาม และเป็นผู้นำพรรคคอมมิวนิสต์เวียดนาม ได้รับการเลือกตั้งจากรัฐสภาเวียดนาม ให้ดำรงตำแหน่งรองประธานาธิบดีเวียดนามเมื่อวันที่ 25 กรกฎาคม พ.ศ. 2550
กลาส บักเกอร์

กลาส บักเกอร์ (22 เมษายน พ.ศ. 2469 – 7 มกราคม พ.ศ. 2559) เป็นนักฟุตบอลชาวดัตช์ ผู้ซึ่งเคยเล่นให้กับอาเอฟเซ อายักซ์ ในตำแหน่งกองหน้าและกองกลาง เขาเป็นหนึ่งในนักฟุตบอลชุดกลึบฟันโฮนเดิร์ด ซึ่งเป็นกลุ่มนักฟุตบอลที่ลงเล่นให้กับสโมสรอาเอฟเซ อายักซ์เกิน 100 นัด
บักเกอร์เสียชีวิตในวันที่ 7 มกราคม พ.ศ. 2559 ที่อัมสเติลเฟน ด้วยวัย 89 ปี
คอลิน พอเวลล์

คอลิน ลูเธอร์ พอเวลล์  เป็นรัฐบุรุษและพลเอกแห่งกองทัพบกสหรัฐเชื้อสายจาเมกา เขาดำรงตำแหน่งเป็นรัฐมนตรีว่าการกระทรวงการต่างประเทศสหรัฐอเมริกาคนที่ 65 ภายใต้รัฐบาลของประธานาธิบดี จอร์จ เอช. ดับเบิลยู. บุช ตั้งแต่ปี 2001 ถึง 2005 และเป็นชาวแอฟริกัน-อเมริกันคนแรกที่ได้ดำรงตำแหน่งดังกล่าว ระหว่างที่ยังประจำการในกองทัพ เขาได้ดำรงตำแหน่งเป็นที่ปรึกษาความมั่นคงแห่งชาติ (1987–1989), ผู้บัญชาการหน่วยบัญชาการทหารบกสหรัฐ (1989) และประธานคณะเสนาธิการร่วม (1989–1993) ซึ่งมีบทบาทบัญชาการในช่วงสงครามอ่าวเปอร์เซีย ปัจจุบันเขาเป็นกรรมการบริษัทด้านสารสนเทศออนไลน์แห่งหนึ่ง
เขาเกิดในย่านฮาร์เล็ม แถบชานเมืองนิวยอร์กบนเกาะแมนแฮตตันในครอบครัวผู้ลี้ภัยชาวจาเมกาซึ่งมีเชื้อสายมาจากแอฟริกาและสก็อตแลนด์
แมเดลิน อาลไบรต์

แมเดลิน ยานา คอร์เบล อาลไบรต์ (15 พฤษภาคม ค.ศ. 1937 – 23 มีนาคม ค.ศ. 2022) หรือชื่อเกิดคือ มารี ยานา กอร์เบ-ลอวา  เป็นนักการเมืองและนักการทูตชาวอเมริกัน เป็นสตรีคนแรกที่ได้ดำรงตำแหน่งรัฐมนตรีว่าการกระทรวงการต่างประเทศสหรัฐอเมริกา เธอถูกเสนอชื่อโดยประธานาธิบดี บิล คลินตัน ในวันที่ 5 ธันวาคม 1996 และได้รับการรับรองจากวุฒิสภาด้วยมติเอกฉันท์ 99–0 ต่อมาในปี 2012 เธอยังได้รับมอบเหรียญอิสรภาพประธานาธิบดีจากบารัก โอบามา และดำรงตำแหน่งเป็นผู้อำนวยการสำนักงานคณะกรรมการความสัมพันธ์ระหว่างประเทศ เธอยังสามารถพูดภาษาอังกฤษ, ฝรั่งเศส, รัสเซีย และ เช็ก ได้อย่างคล่องแคล่ว
เธอเกิดในเขตสมีชอฟของกรุงปราก ประเทศเชโกสโลวาเกีย ในครอบครัวที่มีบิดาเป็นนักการทูต ในช่วงที่เธอเกิดออกมานั้น เป็นช่วงที่เชโกสโลวาเกียมีสถานะเป็นรัฐเอกราชสั้นๆราว 20 ปีหลังได้รับเอกราชจากจักรวรรดิออสเตรีย-ฮังการีหลังสิ้นสุดสงครามโลกครั้งที่หนึ่ง ต่อมาเมื่อสงครามโลกครั้งที่สองอุบัติขึ้น นาซีเยอรมนีเข้ายึดครองเชโกสโลวาเกียและได้สั่งเนรเทศครอบครัวของเธอเนื่องจากบิดามีความสัมพันธ์กับผู้นำฝ่ายเสรีคนสำคัญของเชโกสโลวาเกีย ครอบครัวของเธออพยพไปยังลอนดอน สหราชอาณาจักร ในฐานะผู้ลี้ภัย และบิดาเข้าทำงานในรัฐบาลพลัดถิ่นแห่งเชโกสโลวาเกีย ภายหลังสงครามสิ้นสุด ครอบครัวของเธอก็ย้ายกลับไปยังปราก ต่อมาเมื่อบิดาของเธอได้เป็นทูตเชโกสโลวาเกียประจำยูโกสลาเวีย ครอบครัวของเธอก็ต้องย้ายไปยังกรุงเบลเกรด แต่เนื่องด้วยยูโกสลาเวียถูกปกครองด้วยระบอบคอมมิวนิสต์ ทำให้บิดาของเธอเกรงว่าหากส่งเธอเข้าเรียนที่นั่นอาจจะถูกปลูกฝังความคิดแบบลัทธิมากซ์ ด้วยเหตุนี้บิดาจึงให้เธอเรียนกับพี่เลี้ยงและจึงส่งเธอไปเรียนในสวิตเซอร์แลนด์ ซึ่งที่นั่นเธอได้เริ่มเรียนภาษาฝรั่งเศส และเปลี่ยนชื่อตัวจาก มารี เป็น แมเดลิน
ต่อมาเมื่อฝ่ายคอมมิวนิสต์ภายใต้การสนับสนุนของสหภาพโซเวียตได้ปกครองเชโกสโลวาเกีย ทำให้บิดาของเธอถูกปลด และได้ตำแหน่งใหม่ในสหประชาชาติโดยเป็นคณะผู้แทนสหประชาชาติประจำแคชเมียร์ โดยบิดาของเธอได้ตัดสินใจอพยพครอบครัวทั้งหมดไปยังสหรัฐอเมริกาผ่านทางอังกฤษ เพื่อที่จะได้พบเขาที่ในบางโอกาสเขาจะต้องเดินทางมายังสำนักงานใหญ่สหประชาชาติ โดยเรือออกเดินทางจากลอนดอนในวันที่ 5 พฤศจิกายน 1948 และถึงยังนิวยอร์กในวันที่ 11 พฤศจิกายน 1948 และครอบครัวก็เริ่มลงหลักปักฐานในเกาะลอง
ตะเกียงเดวี

ตะเกียงเดวี  เป็นตะเกียงนิรภัยสำหรับใช้ในบรยากาศที่ติดไฟได้ เซอร์ฮัมฟรี เดวีประดิษฐ์ใน ค.ศ. 1815 ประกอบด้วยตะเกียงไส้เทียนที่มีไฟปิดอยู่ภายในตาข่าย ใช้ในเหมืองถ่านหินเพื่อลดอันตรายของการระเบิดเนื่องจากมีมีเทนและแก๊สที่ติดไฟได้อื่น
โกฐจุฬารศ

โกฐจุฬารศ (ชื่อวิทยาศาสตร์: "Eucalyptus globulus") อยู่ในวงศ์ Myrtaceae เป็นพืชพื้นเมืองของออสเตรเลีย เป็นไม้ยืนต้นขนาดใหญ่ เปลือกต้นเรียบ สีขาวถึงสีนวล ใบเดี่ยว ดอกช่อทรงลูกข่าง ผลทรงกรวยกลม พืชชนิดนี้เมื่อนำมากลั่นจะได้น้ำมันระเหยง่ายเรียก "น้ำมันโกฐจุฬารศ" หรือ "น้ำมันยูคาลิปตัส" ใช้เป็น ยาขับลม แก้ท้องอืดท้องเฟ้อ บรรเทาอาการปวดแสบปวดร้อนจากไฟไหม้ และใช้สูดดมบรรเทาอาการหวัดคัดจมูก
ทางหลวงสหรัฐหมายเลข 4

ทางหลวงสหรัฐหมายเลข 4  เป็นทางหลวงสหรัฐยาว มีปลายทางทิศตะวันตกจากอีสต์กรีนบัช รัฐนิวยอร์ก ผ่านรัฐเวอร์มอนต์ ไปยังปลายทางทิศตะวันออกที่พอร์ตสมัท รัฐนิวแฮมป์เชอร์
เมื่ออยู่ในรัฐนิวยอร์ก ทางหลวงหมายเลข 4 จะอยู่ในแนวเหนือ-ใต้ แต่เมื่ออยู่ในรัฐเวอร์มอนต์และรัฐนิวแฮมป์เชอร์ เส้นทางจะอยู่ในแนวตะวันออก-ตะวันตก ซึ่งเป็นทิศทางที่เป็นมาตรฐานของระบบหมายเลขทางหลวงสหรัฐ
เดอะสปายฮูลัฟด์มี

เดอะสปายฮูลัฟด์มี  เป็นนวนิยายลำดับที่เก้าในหนังสือชุด "เจมส์ บอนด์" ของเอียน เฟลมมิง มีเนื้อหาสั้นที่สุดและแสดงเรื่องราวทางเพศอย่างเปิดเผยมากที่สุดในบรรดานวนิยายของเฟลมมิง รวมทั้งยังมีลักษณะต่างกับนวนิยาย "เจมส์ บอนด์" เรื่องก่อน ๆ ตรงที่มีเนื้อเรื่องเล่าในมุมมองแบบบุรุษที่หนึ่งโดยวีเวียน มีแชล หญิงสาวชาวแคนาดาคนหนึ่ง เฟลมมิงเขียนอารัมภบทให้กับนวนิยายเรื่องนี้โดยระบุว่ามีแชลเป็นนักเขียนร่วม
การจัดจำหน่าย.
"เดอะสปายฮูลัฟด์มี" จัดพิมพ์ครั้งแรกในสหราชอาณาจักรในรูปแบบหนังสือปกแข็งเมื่อวันที่ 16 เมษายน ค.ศ. 1962 โดยสำนักพิมพ์จอนาทัน เคป มีความยาว 221 หน้า ราคา 15 ชิลลิง
ออนเฮอร์แมจิสตีส์ซีคริตเซอร์วิซ

ออนเฮอร์แมจิสตีส์ซีคริตเซอร์วิซ  เป็นนิยายลำดับที่สิบในหนังสือชุด "เจมส์ บอนด์" ของเอียน เฟลมมิ่ง จัดจำหน่ายครั้งแรกในสหราชอาณาจักรโดยโจนาธาน เคป เมื่อวันที่ 1 เมษายน ค.ศ.1963 ฉบับพิมพ์ครั้งแรกและครั้งที่สองถูกจัดจำหน่ายจนหมด ด้วยจำนวนกว่า 60,000 เล่มภายในหนึ่งเดือน เฟลมมิ่งเขียนหนังสือเล่มนี้ในจาเมกาในระหว่างที่ภาพยนตร์ชุด เจมส์ บอนด์ ของ อีโอเอ็น โปรดักชั่นส์ เรื่องแรก พยัคฆ์ร้าย 007 ถ่ายทำในสถานที่ใกล้เคียง
"ออนเฮอร์แมจิสตีส์ซีคริตเซอร์วิซ" เป็นหนังสือเล่มที่สองที่รู้จักกันในนาม "Blofeld trilogy" ซึ่งก่อนหน้าคือ "ธันเดอร์บอลล์" และสิ้นสุดลงด้วย "ยูออนลีลิฟทไวส์ "เนื้อเรื่องหลักเดินอยู่บนการสืบสวนออกตามหา เอิร์นส์ สตาฟโร โบลเฟลด์ หลังจากเหตุการณ์ในธันเดอร์บอลล์
การจัดจำหน่ายและการตอบรับ.
"ออนเฮอร์แมจิสตีส์ซีคริตเซอร์วิซ" จัดจำหน่ายเมื่อวันที่ 1 เมษายน ค.ศ.1963ในสหราชอาณาจักรในรูปแบบหนังสือปกแข็งโดย โจนธาน เคป มีความยาว288หน้าราคา16ชิลลิง
ทางหลวงสหรัฐหมายเลข 12

ทางหลวงสหรัฐหมายเลข 12  เป็นทางหลวงสหรัฐ มีเส้นทางจากแอเบอร์ดีน รัฐวอชิงตัน ถึงเมืองดีทรอยต์ รัฐมิชิแกน รวมระยะทางเกือบ ทางหลวงเส้นนี้ถูกแทนที่โดยอินเตอร์สเตต 90 และอินเตอร์สเตต 94 แต่ยังคงเป็นถนนที่สำคัญสำหรับการเดินทางในภูมิภาคและท้องถิ่น
ปลายทางทิศตะวันตกของทางหลวงเส้นนี้อยู่ในแอเบอร์ดีน ที่ทางแยกที่ตัดกับทางหลวงสหรัฐหมายเลข 101 ส่วนปลายทางทิศตะวันออกอยู่ในดาวน์ทาวน์เมืองดีทรอยต์ บริเวณมุมถนนของถนนมิชิแกนกับถนนแคสส์ ใกล้กับสวนสาธารณะแคมปัสมาร์เทียส
สมเด็จพระพุฒาจารย์ (นวม พุทฺธสโร)

สมเด็จพระพุฒาจารย์ นามเดิม นวม ฉายา พุทฺธสโร เป็นสมเด็จพระราชาคณะฝ่ายมหานิกาย ดำรงตำแหน่งสำคัญ เช่น เจ้าอาวาสวัดอนงคารามวรวิหาร เจ้าคณะจังหวัดธนบุรี เจ้าคณะมณฑลพิษณุโลก สังฆมนตรีว่าการองค์การสาธารณูปการ และกรรมการมหาเถรสมาคม
ประวัติ.
สมเด็จพระพุฒาจารย์ มีนามเดิมว่า นวม เกิดเมื่อวันพฤหัสบดีที่ 14 กรกฎาคม พ.ศ. 2407 ตรงกับวันขึ้น 11 ค่ำ เดือน 8 ปีชวด เป็นบุตรของหมื่นนรา (อินทร์) กับนางใย มีพี่น้องร่วมบิดากัน 8 คน ภูมิลำเนาอยู่บ้านวังแม่ลูกอ่อน อำเภอสรรพยา จังหวัดชัยนาท 
เริ่มแรกได้ศึกษาที่วัดโคกเข็ม จังหวัดชัยนาท จนอายุได้ 13 ปี จึงย้ายมาศึกษาที่วัดอนงคาราม ได้บวชเป็นสามเณรในปี พ.ศ. 2424 แล้วศึกษาต่อจนถึงปี พ.ศ. 2428 ได้บวชเป็นพระภิกษุ ณ วัดพระบรมธาตุวรวิหาร โดยมีพระครูเมธังกร เจ้าคณะอำเภอเมืองในขณะนั้น เป็นพระอุปัชฌาย์ พระวินัยธรวันและพระสมุห์เปรมเป็นคู่พระกรรมวาจาจารย์ ได้ฉายาว่า พุทฺธสโร บวชแล้วกลับมาอยู่วัดอนงคารามเพื่อศึกษาต่อ
ศาสนกิจ.
ท่านได้รับแต่งตั้งเป็น"พระอาจารย์สยามปริยัติ" ครูโรงเรียนวัดอนงคาราม ต่อมาได้รับแต่งตั้งเป็นผู้รั้งตำแแหน่งเจ้าคณะมณฑลพิษณุโลก จนถึงวันที่ 9 กันยายน พ.ศ. 2470 จึงได้รับโปรดเกล้าฯ ตั้งให้เป็นเจ้าคณะมณฑลพิษณุโลก ต่อมาในวันที่ 7 ตุลาคม พ.ศ. 2474 จึงมีพระบรมราชานุญาตให้ท่านลาออกจากตำแหน่งเจ้าคณะมณฑลพิษณุโลกได้ตามปรารถนา เพราะมีหน้าที่อื่นมากอยู่แล้ว
มรณภาพ.
สมเด็จพระพุฒาจารย์ อาพาธด้วยความชรา ได้เข้ารักษาที่โรงพยาบาลศิริราชตั้งต่วันที่ 16 กุมภาพันธ์ พ.ศ. 2499 ถึงวันที่ 21 พฤษภาคม โดยสมเด็จพระราชชนนีศรีสังวาลย์ทรงรับไว้ในพระอุปถัมภ์ อาการมีแต่ทรงกับทรุด จนถึงมรณภาพเมื่อวันที่ 28 กันยายน พ.ศ. 2499 เวลา 22.00 น. สิริอายุได้ พรรษา 72
อินสตาแกรม (เพลงเฮลเมทเฮดท์)

อินสตาแกรม เป็นซิงเกิลของเฮลเมทเฮดท์ ประพันธ์เนื้อร้องและแต่งทำนองโดยณัฐพงศ์ เลิศศรีนวล และบดินทร์ เจริญราษฎร์ เรียบเรียงโดยเฮลเมทเฮดท์และ HoH Music Production ออกจำหน่ายในวันที่ 25 พฤษภาคม พ.ศ. 2558 เป็นเพลงที่ถ่ายทอดอารมณ์และเรื่องราวความคิดถึงของคนที่เคยรักกันผ่านโปรแกรมประยุกต์ชื่ออินสตาแกรม
ความพิเศษของเพลงนี้คือณัฐพงศ์ได้แต่งเนื้อร้องขึ้นมาเอง โดยได้บดินทร์ซึ่งสังกัดค่ายเพลงเดียวกันมาช่วยเรียบเรียงเนื้อร้องและทำนอง และได้ตาฮีตีเอตี วงดนตรีต่างประเทศชื่อดังมาช่วยผสม ปรับแต่ง และบันทึกเสียง ทำให้เพลงนี้เป็นเพลงที่มีความสมบูรณ์มากที่สุดอีกหนึ­่งเพลงของพวกเขา 
"อินสตาแกรม" เป็นเพลงที่แต่งเนื้อไว้เมื่อประมาณ 5 ปีที่แล้ว โดยหลังจากที่วงได้เคยปล่อยเพลงในฉบับภาษาอังกฤษไป ก็คิดว่าถึงเวลาที่จะปล่อยเพลงในฉบับภาษาไทยบ้าง ส่วนเนื้อหาเพลงได้รับแรงบันดาลใจมาจากเพื่อนคนหนึ่งที่ใช้อินสตาแกรมเป็นประจำไปพบรูปถ่ายของคนรักเก่า ทำให้นึกถึงวันเก่า ๆ และสถานที่ที่เคยไปด้วยกันเมื่อครั้งยังรักกันอยู่
การตอบรับ.
เพลง "อินสตาแกรม" ติดอันดับสูงสุดที่ 7 จากการจัดอันดับของซี้ดเอฟเอ็ม ประจำวันที่ 2 สิงหาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
อาแล็ส

อาแล็ส  เป็นเทศบาลในจังหวัดการ์ในแคว้นล็องก์ด็อก-รูซียง ทางภาคใต้ของประเทศฝรั่งเศส เป็นศูนย์กลางด้านอุตสาหกรรมเหมืองแร่
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สมมุติฐานว่าง

ในสถิติศาสตร์อนุมาน คำว่า "สมมุติฐานว่าง"  ปกติหมายถึงประพจน์ทั่วไปหรือฐานะโดยปริยายว่าไม่มีความสัมพันธ์ระหว่างสองปรากฏการณ์ที่วัด หรือไม่มีความแตกต่างในกลุ่ม การปฏิเสธหรือหักล้างสมมุติฐานว่าง หรือคือสรุปว่ามีเหตุผลเชื่อได้ว่ามีความสัมพันธ์ระหว่างสองปรากฏการณ์ เป็นงานศูนย์กลางของการปฏิบัติวิทยาศาสตร์สมัยใหม่ และกำหนดเกณฑ์แม่นยำสำหรับการปฏิเสธสมมุติฐานหนึ่ง
โดยทั่วไปสันนิษฐานว่าสมมุติฐานว่างว่าเป็นจริงจนหลักฐานชี้เป็นอื่น ในวิชาสถิติศาสตร์ มักย่อเป็น "H"0
มโนทัศน์สมมุติฐานว่างใช้แตกต่างกันในแนวเข้าสู่การอนุมานเชิงสถิติสองอย่าง ในแนวเข้าสู่การทดสอบนัยสำคัญของโรนัลด์ ฟิชเชอร์ (Ronald Fisher) จะปฏิเสธสมมุติฐานว่างบนพื้นฐานข้อมูลซึ่งไม่น่าเป็นไปได้อย่างสำคัญว่าสมมุติฐานว่างเป็นจริง แต่ไม่มีการยอมรับหรือพิสูจน์สมมุติฐานว่าง แบบนี้คล้ายกับการพิจารณาคดีอาญา ซึ่งสันนิษฐานว่าจำเลยเป็นผู้บริสุทธิ์ (ไม่ปฏิเสธสมมุติฐานว่าง) จนกว่างถูกพิสูจน์ว่ามีความผิด (ปฏิเสธสมมุติฐานว่าง) นอกเหนือจากข้อสงสัยอันมีเหตุผล (มีนัยสำคัญทางสถิติ)
ในแนวเข้าสู่การทดสอบสมมุติฐานของเจอร์ซี เนย์แมน (Jerzy Neyman) และอีกอน เพียร์สัน (Egon Pearson) สมมุติฐานว่างจะขัดแย้งกับสมมุติฐานทางเลือก และสมมุติฐานทั้งสองมีความต่างกันบนพื้นฐานของข้อมูล โดยมีอัตราความผิดพลาดแน่นอน
ผู้สนับสนุนแนวเข้าสู่ทั้งสองต่างวิจารณ์กันและกัน ทว่า ปัจจุบันแนวเข้าสู่ผสมมีการใช้แพร่หลายและปรากฏในตำรา แต่แนวเข้าสู่ผสมก็ถูกวิจารณ์ว่าไม่ถูกต้องและไม่ปะติดปะต่อ
แฟร์กราวด์

"แฟร์กราวด์"  เป็นซิงเกิลของวงซิมพลีเรด แต่งโดยมิค ฮัคนอลล์ อยู่ในอัลบั้ม "ไลฟ์" ซิงเกิลนี้เป็นซิงเกิลแรกและซิงเกิลเดียวของวงที่ขึ้นสู่อันดับ 1 ของ UK Singles Chart นานกว่า 4 สัปดาห์ และอยู่ในชาร์ต Top 40 นานกว่า 14 สัปดาห์ นอกจากนี้ยังขึ้นสู่อันดับ 1 ในไอร์แลนด์และติดอันดับหนึ่งในสิบของชาร์ตเพลงในอิตาลี ออสเตรียและเนเธอร์แลนด์
สการ์เบก

สการ์เบก  เป็นเทศบาลที่ตั้งอยู่ทางตะวันออกเฉียงเหนือของเขตเมืองหลวงบรัสเซลส์ ติดต่อกับทางตะวันออกของนครบรัสเซลส์ มีประชากรประมาณ 130,000 คน ซึ่งเป็นเทศบาลที่มีประชากรอาศัยอยู่มากที่สุดรองจากนครบรัสเซลส์ ทางตะวันออกของสการ์เบคเป็นย่านที่อยู่อาศัยของผู้มีฐานะ เนื่องจากเป็นที่ตั้งที่ใกล้กับสถาบันต่างๆ ของสหภาพยุโรป สถาบันการเงิน สนามบินและทางหลวง และยังมีราคาที่ดินที่เหมาะสม ในขณะที่ราคาที่ดินในนครบรัสเซลส์เพิ่มขึ้นอย่างรวดเร็ว ส่วนทางตะวันตกซึ่งเป็นที่ตั้งของสถานีรถไฟบรัสเซลส์เหนือเป็นชุมชนขนาดใหญ่ของผู้อพยพชาวตุรกี, โมรอกโก, สเปน, คองโก และผู้อพยพชาวเอเชีย
ทางหลวงสหรัฐหมายเลข 22

ทางหลวงสหรัฐหมายเลข 22  เป็นทางหลวงสหรัฐสายหนึ่งในแนวตะวันตก-ตะวันออก มีเส้นทางจากเมืองซินซินแนติ รัฐโอไฮโอ ที่ทางหลวงสหรัฐหมายเลข 27, ทางหลวงสหรัฐหมายเลข 42, ทางหลวงสหรัฐหมายเลข 127 และทางหลวงสหรัฐหมายเลข 52 ถึงเมืองนวร์ก รัฐนิวเจอร์ซีย์ ที่ทางหลวงสหรัฐหมายเลข 1/9 ในทางแยกต่างระดับท่าอากาศยานนวร์ก
ทางหลวงหมายเลข 22 ได้รับการตั้งชื่อว่า "ทางหลวงวิลเลียม เพนน์" ตลอดทางส่วนใหญ่ที่ผ่านรัฐเพนซิลเวเนีย ส่วนช่วงที่ผ่านในทางตะวันตกเฉียงใต้ของรัฐโอไฮโอ ทางหลวงเส้นนี้ได้ทับซ้อนกับทางหลวงรัฐหมายเลข 3 ซึ่งรู้จักกันในชื่อ "ทางหลวง 3C", "22 แอนด์ 3" และ "ถนนมอนต์โกเมอรี"
ช่วงที่ทางหลวงหมายเลข 22 ผ่านรัฐเพนซิลเวเนีย ระหว่างนิวอะเล็กซานเดรีย ที่ทางหลวงสหรัฐหมายเลข 119 กับแฮร์ริสเบิร์ก รัฐเพนซิลเวเนีย ที่อินเตอร์สเตต 8 ช่วงดังกล่าวได้กำหนดเป็นส่วนหนึ่งของทางหลวงคอร์ริดอร์เอ็ม (Corridor M) ของการพัฒนาระบบทางหลวงเทือกเขาแอปาเลเชียน
นครรัฐแพร่

นครรัฐแพร่ เป็นนครรัฐอิสระขนาดเล็กในอดีตรัฐหนึ่ง ซึ่งตั้งอยู่บนที่ราบลุ่มแม่น้ำยม เดิมเรียกว่า “เมืองพล” นครพล, หรือพลนคร, “เวียงโกศัย” หรือโกศัยนคร, “เมืองแพล” มีชื่อเต็มว่า โกเสยุยธชุชพลวิชยแพร่แก้วเมืองมุร
จนกระทั่ง พ.ศ. 1655 - พ.ศ. 1773 พวกขอมมีอำนาจในแถบนี้เมืองแพร่จึงตกอยู่ภายใต้อำนาจของขอม ซึ่งภายหลังพวกขอมได้ถูกกองทัพของพ่อขุนบางกลางหาว และพ่อขุนผาเมืองขับไล่ออกไป แล้วตั้งกรุงสุโขทัยเป็นราชธานี อิทธิพลของขอมจึงหมดไปจากดินแดนแถบนี้
ประวัติ.
การสถาปนา.
นครรัฐแพร่ เริ่มตั้งแต่สร้างเมือง พ.ศ. 1307 - 1445 (หลักฐานจากหนังสือ ประวัติการสร้างวัดหลวง หรือวัดหลวงสมเด็จ) ปีพ.ศ. 1371 พญาพลราชนัดดาแห่งกษัตริย์น่านเจ้า ได้อพยพคนไทยลื้อ ไทยเขิน ส่วนหนึ่งจากเมืองเชียงแสน ไชยบุรี และเวียงพางคำ ลงมาสร้างเมืองบนที่ราบฝั่งแม่น้ำยมขนานนามว่า "เมืองพลนคร" พัฒนาการทางประวัติศาสตร์ของจังหวัดแพร่เริ่มขึ้นหลังจากชุมชนเมืองแพร่มีขนาดใหญ่ขึ้นจนก่อตั้งเป็นเมือง มีการสร้างคูเมือง กำแพงเมืองอย่างแน่นหนา สามารถป้องกันศัตรูภายนอก และป้องกันน้ำจากแม่น้ำยมเข้าท่วมพื้นที่ลุ่มในเมือง ความโดดเดี่ยวจากสภาพภูมิศาสตร์ที่มีภูเขาสลับซับซ้อนรอบทุกทิศทำให้เมืองแพร่ระยะแรกเป็นนครรัฐอิสระที่ยากจะมีเมืองใดในยุคนั้นมารุกราน
นครรัฐแพร่ ชุมชนโบราณเมืองแพร่ได้เริ่มพัฒนาการทางประวัติศาสตร์ด้วยการเป็นนครรัฐอิสระเช่นเดียวกับเมืองที่กล่าวข้างต้น ผู้มีบทบาทสำคัญในฐานนะผู้นำของเมืองคือ เจ้าผู้ครองนคร เป็นผู้มีอำนาจสิทธิ์ขาดในการปกครอง และเป็นที่เคารพนับถือของชาวเมือง ผู้นำของเมืองสืบเชื้อสายปกครองเมืองต่อกันมา ตำนานวัดหลวง ตำบลในเวียง ระบุนามเจ้าเมืองแพร่ในยุคที่เป็นนครรัฐ ได้แก่ พ่อขุนหลวงพล ท้าวพหุสิงห์ ขุนพนมสิงห์ ขุนวังสุพล พญาพรหมวงศ์หรือพญาพรหมวังโส และหญาพีระไชยวงศ์ ระยะช่วงนี้ประมาณ 348 ปี จนกระทั่งพวกขอมมีอำนาจในแถบนี้เมืองแพร่จึงตกอยู่ภายใต้อำนาจของขอม ซึ่งภายหลังพวกขอมได้ถูกกองทัพของพ่อขุนบางกลางหาว และพ่อขุนผาเมืองขับไล่ออกไป แล้วตั้งกรุงสุโขทัยเป็นราชธานี อิทธิพลของขอมจึงหมดไปจากดินแดนแถบนี้
การล่มสลาย.
ราวพุทธศตวรรษที่ 21 นครรัฐแพร่ก็ถูกผนวกเข้าเป็นส่วนหนึ่งของแคว้นล้านนา ภายใต้การนำของพระเจ้าติโลกราช ผู้ทรงทำสงครามกับสมเด็จพระบรมไตรโลกนาถแห่งกรุงศรีอยุธยานั้นต้องผ่านนครรัฐแพร่ 
ความสัมพันธ์ระหว่างประเทศ.
นครรัฐแพร่มีความสัมพันธ์กับกษัตริย์สุโขทัย โดยเฉพาะพระมหาธรรมราชาที่ 1 และเมืองนครลำปาง จากตำนานเมืองเหนือฉบับใบลาน พ.ศ. 1824 กล่าวไว้ตอนหนึ่งว่า เจ้าเมืองลำปางได้ส่งคนมาติดต่อเจ้านครพลให้ไปร่วมงานนมัสการ และฉลองวัดพระธาตุลำปางหลวง
ทางหลวงสหรัฐหมายเลข 23

ทางหลวงสหรัฐหมายเลข 23  เป็นทางหลวงสหรัฐแนวเหนือ-ใต้ มีเส้นทางระหว่างเมืองแจ็กสันวิลล์ รัฐฟลอริดา กับแมกคินอว์ซิตี รัฐมิชิแกน เป็นทางหลวงดั้งเดิมในปี ค.ศ. 1926 ซึ่งเคยมีปลายทางทิศใต้แค่ที่พอร์ตสมัท รัฐโอไฮโอ และได้รับการขยายเส้นทางต่อมาภายหลัง
ซีกโลกตะวันตก

ซีกโลกตะวันตกเป็นคำทางภูมิศาสตร์หมายถึง ครึ่งหนึ่งของโลกที่อยู่ทางตะวันตกของเส้นเมริเดียนแรก (ลากผ่านกรีนิช สหราชอาณาจักร) และทางตะวันออกของเส้นเมริเดียนที่ 180 องศา (แอนติเมอริเดียน) ส่วนอีกครึ่งหนึ่งเรียก ซีกโลกตะวันออก
ในความหมายนี้ ซีกโลกตะวันตกประกอบด้วยทวีปอเมริกา ส่วนตะวันตกของทวีปยุโรปและทวีปแอฟริกา ปลายสุดฝั่งตะวันออกของประเทศรัสเซีย ดินแดนต่าง ๆ ในโอเชียเนียและบางส่วนของแอนตาร์กติกา แต่ไม่รวมบางส่วนของหมู่เกาะอะลูเชียนที่อยู่ทางทิศตะวันตกเฉียงใต้ของรัฐอะแลสกา
ในความพยายามนิยามซีกโลกตะวันตกว่าเป็นส่วนของโลกซึ่งมิใช่ส่วนหนึ่งของโลกเก่า ยังมีการใช้เส้นเมอริเดียนที่ 20 องศาตะวันตก และเส้นเมอริเดียนที่ 160 องศาตะวันออกซึ่งอยู่ตรงข้ามนิยามซีกโลกตะวันตก การใช้แบบนี้ไม่รวมแผ่นดินใหญ่ยุโรปและแอฟริกาและส่วนเล็ก ๆ ของกรีนแลนด์ตะวันออกเฉียงเหนือ แต่รวมรัสเซียตะวันออกและโอเชียเนียมากขึ้น
ศูนย์การเงินนานาชาติผิงอัน

ศูนย์การเงินนานาชาติผิงอัน  เป็นตึกระฟ้าสูง 115 ชั้น ที่อยู่ในเมืองเซินเจิ้น มณฑลกวางตุ้ง ประเทศจีน อาคารถูกอนุมัติโดย ผิงอัน อินรัวแรนส์ และออกแบบโดยบริษัทสถาปัตยกรรมอเมริกัน Kohn Pedersen Fox อาคารสร้างเสร็จสมบูรณ์ในปี 2017 และกลายเป็นอาคารที่สูงที่สุดอันดับ 4 ของโลก
ทางหลวงสหรัฐหมายเลข 24

ทางหลวงสหรัฐหมายเลข 24  เป็นหนึ่งในระบบทางหลวงสหรัฐของปี ค.ศ. 1926 เดิมมีเส้นทางจากทิศตะวันออกที่เมืองพอนทิแอก รัฐมิชิแกน ไปยังทิศตะวันตกที่ แคนซัสซิตี รัฐมิสซูรี ปัจจุบัน ปลายทางทิศตะวันออกอยู่ที่ตำบลอินดีเพนเดนซ์ รัฐมิชิแกน ที่ทางแยกตัดกับอินเตอร์สเตต 75 และปลายทางทิศตะวันตกอยู่ใกล้กับมินเทิร์น รัฐโคโลราโด ที่ทางแยกกับอินเตอร์สเตต 70 แนวเส้นทางตั้งแต่จุดเริ่มต้นถึงเมืองโทลีโด รัฐโอไฮโอ เป็นเส้นทางแนวเหนือ-ใต้ จากนั้นเป็นต้นไปเป็นเส้นทางแนวตะวันออก-ตะวันตก
แลนโด คาลริสเซียน

แลนโด คาลริสเซียน  เป็นตัวละครในเรื่องแต่งชุด"สตาร์ วอร์ส" แสดงโดยบิลลี ดี วิลเลียมส์ ในภาพยนตร์"จักรวรรดิเอมไพร์โต้กลับ"และ"การกลับมาของเจได" และมีบทบาทในเรื่องแต่งในจักรวาลขยายอีกหลายเรื่อง โดยเฉพาะในชุด"เลเจนดส์"
บทบาทในเนื้อเรื่องหลัก.
แลนโด คาลริสเซียนเป็นมนุษย์เพศชาย นักขนของเถื่อน นักพนัน เซียนไพ่ ผู้ได้ขึ้นเป็นเจ้านครของนครเมฆา และต่อมาได้เป็นนายพลในพันธมิตรกบฎ เคยเป็นเจ้าของยาน"มิลเลนเนียม ฟาลคอน"ก่อนจะเสียพนันซาบักให้กับฮัน โซโล หลังเสียยานไปแล้วแลนโดก็เลิกเป็นนักขนของเถื่อน และหันมาเอาดีทางด้านการลงทุน โดยเริ่มการขุดเหมืองบนดาวเคราะห์โลธาล จนในที่สุดก็ได้เป็นเจ้าแห่งนครเมฆา เหนือดาวเคราะห์เบสพิน
ครั้งหนึ่งในช่วงสงครามกลางเมืองกาแลกติก ดาร์ธ เวเดอร์ได้เดินทางมายังนครเมฆาเพื่อวางกับดักจับตัวลุค สกายวอล์คเกอร์ผู้เป็นบุตรชาย โดยเวเดอร์ได้บังคับให้แลนโดล่อหลอกกลุ่มกบฎอันประกอบด้วยลุค ฮัน และเจ้าหญิงเลอามาพบดาร์ธ เวเดอร์โดยตรง แม้เวเดอร์จะเคยสัญญาไว้ว่าจะไม่เปิดเผยการมาของจักรวรรดิให้ปรากฏเป็นสาธารณะ แต่แลนโดก็ค่อยๆ ค้นพบว่าข้อตกลงที่เขามีกับเวเดอร์ถูกดัดแปลงไปมากจนเขาไม่อาจทนได้ จึงประกาศเตือนชาวนครเมฆาถึงการมาของจักรวรรดิ การที่จักรวรรดิจะเตรียมยึดนคร และประกาศให้ชาวนครอพยพ เขาเข้าช่วยเหลือกลุ่มกบฎ พยายามช่วยเหลือฮัน ผู้ซึ่งถูกแช่แข็งคาร์บอไนต์ไปเสียก่อน และถูกส่งมอบให้กับนักล่าเงินรางวัลโบบา เฟตต์ แต่ไม่สำเร็จ โดยโบบาพาฮันหลบหนีไปได้
แลนโดเข้าร่วมกับพันธมิตรกบฎและออกตามหาฮัน จนไปพบฮันที่วังของแจบบาเดอะฮัทท์บนทาทูอีน ได้มีส่วนร่วมในปฏิบัติการช่วยเหลือฮันออกมา กลุ่มกบฎนี้เดินทางกลับไปสมทบกองยานกบฎ แลนโดรับตำแหน่งเป็นนายพลบัญชาการรบ และมีส่วนนำทัพยานเข้าโจมตีดาวมรณะดวงที่สองในยุทธการเอนดอร์ ระหว่างการรบเขาได้ขับยาน"มิลเลนเนียม ฟาลคอน"เข้าไปยังแกนกลางของดาวมรณะ และยิงกระสุนทำลายแกนกลางของสถานีอวกาศลงได้สำเร็จ
ฟุตบอลทีมชาติเซนต์คิตส์และเนวิส

ฟุตบอลทีมชาติเซนต์คิตส์และเนวิส เป็นทีมฟุตบอลของสหพันธรัฐเซนต์คิตส์และเนวิสในการแข่งขันระดับชาติ ควบคุมและบริหารงานโดยสมาคมฟุตบอลเซนต์คิตส์และเนวิส (เอสเคเอ็นเอฟเอ) และเป็นสมาชิกของสหภาพฟุตบอลแคริบเบียนรวมถึงคอนคาแคฟ
ทีมชาติเซนต์คิตส์และเนวิส มีชื่อเล่นว่า "เดอะ ซูการ์ บอยซ์" จากการที่มีการผลิตน้ำตาลเป็นอุตสาหกรรมสำคัญของประเทศ
สำหรับในการแข่งขันระดับภูมิภาค ทีมชาติเซนต์คิสและเนวิส ผ่านเข้าไปแข่งขันใน "แคริบเบียน คัพ" ทั้งหมด 2 ครั้ง โดยผลงานดีที่สุดคือการคว้าตำแหน่งรองชนะเลิศได้ในแคริบเบียนคัพ 1997 ที่ประเทศแอนติกาและบาร์บูดา
ในเดือนพฤศจิกายน ค.ศ. 2015 ทีมชาติเซนต์คิตส์และเนวิส ได้เดินทางไปยังทวีปยุโรปเพื่อแข่งขันกับทีมชาติอันดอร์รา และทีมชาติเอสโตเนีย โดยถือเป็นครั้งแรกที่เซนต์คิตส์และเนวิสลงแข่งขันกับทีมชาติจากทวีปยุโรป
ดิลซอด มาห์มูดอฟ

ดิลชอด มาห์มูดอฟ (Dilshod Mahmudov; Дильшод Махмудов) เกิดเมื่อ 30 พฤศจิกายน พ.ศ. 2525 เป็นนักมวยสากลสมัครเล่นชาวอุซเบกิสถาน ในการชกมวยสากลสมัครเล่น เขาได้เหรียญเงินในการแข่งขันมวยสากลสมัครเล่นชิงแชมป์โลก พ.ศ. 2548 เขาเข้าร่วมแข่งขันกีฬาโอลิมปิก พ.ศ. 2547 แต่ไม่ได้เหรียญรางวัล ส่วนในการแข่งขันกีฬาเอเชียนเกมส์ เขาได้เหรียญเงินใน พ.ศ. 2545 ที่ ปูซาน และได้เหรียญทองแดงเมื่อ พ.ศ. 2549 ที่ โดฮา
มะห์มูดอฟได้ขึ้นชกมวยสากลอาชีพที่ออสเตรเลีย โดยขึ้นชกครั้งแรกเมื่อ 6 พฤศจิกายน พ.ศ. 2552 ชนะน็อค ยอดมงคล สิงห์มานะศักดิ์ ยก 4 และเคยชกชนะน็อค สถาพร สิงห์วังชา ยกแรก แต่มาห์มูดอฟขึ้นชกมวยสากลอาชีพเพียง 4 ครั้ง ก็แขวนนวมไปโดยไม่เคยชิงแชมป์ใดๆ
กระจกนาฬิกา

กระจกนาฬิกา  คือชิ้นกระจกเว้าซึ่งใช้วางเพื่อให้ของเหลวระเหย ใช้ใส่ของแข็งเวลาชั่งน้ำหนัก ใช้เป็นที่ปิดบีกเกอร์ และใช้ใส่เพื่อให้ความร้อนแก่สสารจำนวนน้อย ประโยชน์อื่น ๆ ได้แก่ การใช้ปิดเพื่อป้องกันฝุ่นหรือสสารอื่น ๆ ไม่ให้เข้าไปในบีกเกอร์ กระจกนาฬิกาไม่ได้ปิดบีกเกอร์อย่างสมบูรณ์ ดังนั้นก๊าซสามารถแลกเปลี่ยนได้
กระจกนาฬิกาทำให้สามารถเฝ้าดูตะกอนหรือการตกผลึก (crystallization) ได้ง่ายขึ้นเมื่อใช้เป็นพื้นผิวสำหรับการระเหย ทั้งนี้สามารถนำไปวางบนพื้นผิวที่มีสีแตกต่างกับสีของสสารเพื่อทำให้สังเกตได้ง่ายขึ้น
บางครั้งกระจกนาฬิกายังถูกนำไปครอบแก้ววิสกี้ เพื่อรวบรวมกลิ่นให้อยู่ในแก้วและปิดไม่ให้หกเมื่อวิสกี้ถูกเหวี่ยงเป็นวงกลมในแก้ว
ชื่อของกระจกนาฬิกามาจากการที่กระจกนั้นมีความคล้ายกับกระจกบนนาฬิกาพกแบบโบราณ
ประโยชน์.
จากที่กล่าวไว้ข้างต้น กระจกนาฬิกาถูกใช้เป็นฝาปิดบีกเกอร์อยู่บ่อยครั้ง โดยกระจกนาฬิกาถูกวางไว้บนภาชนะทำให้ควบคุมและเปลี่ยนแปลงสภาวะอิ่มตัวของไอน้ำได้ง่ายขึ้น นอกจากนี้กระจกนาฬิกายังใช้เพื่อใส่ของแข็งเวลาชั่งบนตราชั่ง ก่อนการชั่งของแข็งกระจกนาฬิกาจะถูกนำไปชั่งก่อน ตามด้วยการกดปรับให้ตราชั่งเป็นศูนย์ จากนั้นค่อยใส่สสารที่ต้องการช่างลงไปบนกระจกนาฬิกาเพื่อให้ได้น้ำหนักตามต้องการ โดยตราชั่งจะแสดงน้ำหนักของสสารตัวอย่าง
นอกจากนี้กระจกนาฬิกายังใช้สำหรับการตากสสาร โดยเมื่อสสารนั้นถูกแยกจากตัวทำละลายแล้วจะถูกเกลี่ยลงบนกระจกนาฬิกา และบางครั้งกระดาษกรอง ยังถูกพับแล้ววางไว้ด้านบนเพื่อป้องกันละอองบนอากาศไม่ให้ตกลงบนสสารที่ได้
เพื่อเร่งเวลาในการตาก กระจกนาฬิกาสามารถถูกนำไปวางในตู้ดูดควัน (fume hood) เพื่อเพิ่มการถ่ายเทของอากาศ
บิวเรตต์

บิวเรตต์ เป็นเครื่องมือที่ใช้ในเคมีวิเคราะห์ เพื่อจ่ายตัวแปรซึ่งวัดปริมาณของสารเคมีในสารละลาย บิวเรตต์แบบปริมาตรใช้สำหรับวัดปริมาตรของเหลว พิสตันบิวเรตต์ (Piston burette) มีลักษณะคล้ายกับ ทว่ามมีลูกสูบและที่บิด โดยสามารถใช้ด้วยมือหรือใช้เครื่องยนต์ช่วย บิวเรตต์แบบน้ำหนัก (weight burette) ปล่อยของเหลวตามน้ำหนัก
บิวเรตต์แบบปริมาตร.
อนาล็อก.
บิวเรตต์แบบปกตินั้นประกอบไปด้วยหลอดแก้วซึ่งมีระบบการวัดอยู่ด้านข้างและมีจุกปิดอยู่ด้านล่าง โดยจุกปิดนั้นต้องผ่านการหล่อลื่นด้วยวาสลีนหรือสารหล่อลื่นอื่นๆ บิวเรตต์นั้นถูกผลิตมาให้มีความทนทานโดยเฉพาะต่างกัน โดยแบ่งเป็น Class A และ Class B 
ดิจิทัล.
บิวเรตต์แบบดิจิทัลนั้นมีพื้นฐานมาจากแบบของหลอดดูดยา ลำกล้องและลูกสูบนั้นอาจทำด้วยแก้ว ทว่าหากต้องใช้กับของเหลวซึ่งสามารถกัดกร่อนแก้วเช่น แอลคาไลน์ ลำกล้องและลูกสูบอาจทำด้วยพอลิเอทิลีน หรือพลาสติกแบบอื่นที่มีความทนทานแทน โดยปริมาตรจะบ่งบอกอยู่บนหน้าจอแบบดิจิทัล โดยดิจิทัลบิวเรตต์ที่มีเครื่องยนต์นั้นสามมารถถูกสั่งการโดยคอมพิวเตอร์ 
References.
<templatestyles src="Reflist/styles.css" />
รักคำเดียว

"รักคำเดียว" เป็นซิงเกิลของ ธงไชย แมคอินไตย์ ร่วมกับวงทเวนตีไฟฟ์อาเวอส์ ในปี พ.ศ. 2558 ประพันธ์เนื้อร้อง-แต่งทำนองโดย สมพล รุ่งพาณิชย์ (แหลม ทเวนตีไฟฟ์อาเวอส์) และเรียบเรียงโดยวงทเวนตีไฟฟ์อาเวอส์ ออกจำหน่ายครั้งแรกในวันที่ 1 ธันวาคม พ.ศ. 2558
เพลงนี้พูดถึงว่า คำว่ารักคำเดียวนั้นพิเศษแค่ไหน แม้จะเป็นคำคำเดียวที่ออกมา เป็นได้ทั้งคำที่ทำให้เรามีความสุข และ อยู่ได้ตลอดไป
การตอบรับ.
เพลง "รักคำเดียว" ได้อันดับสูงสุด 19 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 จากการจัดอันดับของเว็บไซต์ Gmember และติดอันดับสูงสุด 9 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สถานีรถไฟคามิชิราตากิ

สถานีรถไฟคามิชิราตากิ  เป็นสถานีรถไฟขนาดเล็กตั้งอยู่ในเมืองมมเบ็ตสึ จังหวัดฮกไกโด ประเทศญี่ปุ่น
สถานีรถไฟคามิชิราตากิ ตั้งอยู่ในตอนเหนือของจังหวัดฮกไกโด ใช้เลขรหัส A44 เป็นสถานีรถไฟขนาดเล็กมีผู้ใช้บริการน้อย โดยในช่วง 10 ปีที่ผ่านมา เนื่องจากประชาชนได้ย้ายออกไปจากเมืองนี้ทำให้สถานีรถไฟต้องปิดตัวลงเมื่อเดือนธันวาคม ปี ค.ศ. 2015 แต่ยังมีรถไฟเดินทางมายังสถานีนี้เนื่องจากมีเด็กนักเรียนหญิงมัธยมปลายคนหนึ่ง ที่ยังต้องใช้สถานีนี้เพื่อเดินทางไปเรียนหนังสือ โดยคาดว่าเธอจะเรียนจบในช่วงเดือนมีนาคม ค.ศ. 2016 และหลังจากนั้นสถานีจะปิดตัวลงอย่างเป็นทางการ 
อย่างไรก็ตามเมื่อข่าวนี้ถูกแพร่ลงไปในทวิตเตอร์ ในเดือนมกราคม ค.ศ. 2016 ทางสถานีก็ชี้แจงว่าข่าวดังกล่าวเป็นข่าวลือ ไม่มีมูลความจริง
ซอร์รี (เพลงจัสติน บีเบอร์)

"ซอร์รี"  เป็นเพลงของนักร้องชาวแคนาดา จัสติน บีเบอร์ จากสตูดิโออัลบั้มที่สี่ "เพอร์เพิส" เพลงเขียนโดยจูเลีย ไมเคิลส์ จัสติน แทรนเตอร์ และบีเบอร์ เพลงออกขายในวันที่ 23 ตุลาคม ค.ศ. 2015 เป็นซิงเกิลที่สองจากอัลบั้ม
"ซอร์รี" ขึ้นอันดับหนึ่งบนชาร์ตคะเนเดียนฮอต 100 และในอีกแปดประเทศ รวมถึงนิวซีแลนด์ และสหราชอาณาจักร และขึ้นสิบอันดับแรกในชาร์ตของ 19 ประเทศ รวมถึงออสเตรเลีย เยอรมนี และสหรัฐอเมริกา
เพอร์เพิส (อัลบั้มจัสติน บีเบอร์)

เพอร์เพิส  เป็นสตูดิโออัลบั้มมี่สี่ของนักร้องชาวแคนาดา จัสติน บีเบอร์ อัลบั้มวางขายวันที่ 13 พฤศจิกายน ค.ศ. 2015 โดยสังกัดเดฟแจมเรคอร์ดิงส์ และสกูลบอยเรเคิดส์ ก่อนออกอัลบั้ม ซิงเกิลแรก "วอตดูยูมีน" ออกจำหน่าย และติดชาร์ตอันดับหนึ่งในหลายชาร์ต และตามด้วยซิงเกิล "ซอร์รี" ที่ทำสถิติบนชาร์ตเช่นกัน ซิงเกิลที่สาม "เลิฟยัวร์เซลฟ์" ก็ประสบความสำเร็จบนชาร์ตโดยขึ้นอันดับหนึ่งใน 7 ประเทศ และขึ้นห้าอันดับแรกในสหรัฐอเมริกา
อัลบั้มเปิดตัวที่อันดับ 1 บนชาร์ตบิลบอร์ด 200 ด้วยยอดขาย 522,000 ชุดในสัปดาห์แรก อัลบั้มนี้เป็นอัลบั้มอันดับหนึ่งอัลบั้มที่หกขอบีเบอร์ ถัดจากอัลบั้ม "บีลีฟอะคูสติก" (2013)
รอยัลรัมเบิล (2016)

รอยัลรัมเบิล (2016) (Royal Rumble (2016)) รายการเพย์-เพอร์-วิว มวยปล้ำอาชีพดับเบิลยูดับเบิลยูอี(WWE) ซึ่งปีนี้จัดขึ้นเป็นปีที่ 29 โดยจัดขึ้นวันที่ 24 มกราคม 2016 (25 มกราคม ตามเวลาประเทศไทย) โดยจะจัดขึ้นที่ แอมเวย์ เซนเตอร์ ออร์แลนโด,ฟลอริดา ซึ่งครั้งนี้ถือได้ว่าเป็นครั้งที่ 5 ที่รอยัลรัมเบิลได้จัดขึ้นในฟลอริดานับตั้งแต่ปี 1990,1991,1995 และ 2006 และถือได้ว่าเป็นครั้งที่ 2 ที่ออร์แลนโดได้จัดรอยัลรัมเบิลนับตั้งแต่ปี 1990 และนี่คือครั้งแรกที่แอมเวย์เซนเตอร์ได้จัดรายการเพย์-เพอร์-วิวนับตั้งแต่เปิดใช้บริการเมื่อปี 2010
ในแมตช์รอยัลรัมเบิลครั้งนี้ทางWWEได้ทำการเปิดตัว เอเจ สไตส์ อดีตแชมป์โลก TNA 3 สมัยซึ่งย้ายมาจากนิวเจแปนโปรเรสต์ลิง(NJPW) และได้ทำการเซ็นสัญญาเมื่อวันที่ 20 มกราคม 2016 โดยทางเอเจได้ออกมาปล้ำเป็นคนที่3 และถูกกำจัดออกไปเป็นคนที่11
เบื้องหลัง.
ในรอว์ 4 มกราคม มิสเตอร์แม็กแมน ได้ประกาศให้ โรแมน เรนส์ ป้องกันแชมป์ WWE World Heavyweight Championship กับนักมวยปล้ำอีก 29 คน ในแมตช์รอยัลรัมเบิล
ผล.
แมตช์รอยัลรัมเบิล.
สมาชิกใหม่ออกมาประมาณทุก 90 วินาที
ไลบรารี เจเนซิส

ไลบรารี เจเนซิส  หรือ ลิบเจน (LibGen) คือโปรแกรมค้นหาสำหรับบทความทางวิทยาศาสตร์ และหนังสือ ซึ่งให้การเข้าถึงข้อมูลที่ปกติแล้วมีค่าใช้จ่าย โดยเว็บไซต์ได้อัปโหลดข้อมูลจาก เว็บไซต์พอร์ทัล ไซแอนซ์ ไดเร็ค ของแอ็ลเซอเฟียร์ ในรูปแบบของ PDF
ในปี 2558 เว็บไซต์ได้เกี่ยวพันทางคดีความกับแอ็ลเซอเฟียร์ และถูกกล่าวหาว่าละเมิดลิขสิทธิ์การเข้าถึงบทความและหนังสือ ลิบเจนถูกรายงานว่าได้จดทะเบียนทั้งในประเทศรัซเซียและอัมสเตอร์ดัม สร้างความไม่ชัดเจนให้กับกฎหมายที่ควรถูกดำเนินการ และประเด็นที่จำเลยต้องปรากฏตัวในการฟังคำสั่งสารในสหรัฐอเมริกาหรือไม่ ลิบเจนนั้นถูกบล็อกโดยผู้ให้บริการอินเทอร์เน็ตบางกลุ่มในสหราชอาณาจักร แต่ทว่ามีการอ้างว่าการบล็อกผ่านดีเอ็นเอสนั้นส่งผลกระทบน้อยมากต่อการเข้าถึงเว็บไซต์ ในปลายเดือนตุลาคม ปี 2558 ศาลประจำรัฐนิวยอร์กได้สั่งปิดเว็บไซต์ลิบเจนและระงับโดเมนชื่อ libgen.org เป็นการชั่วคราว ทว่าเว็บไซต์ยังเข้าถึงได้ผ่านโดเมนสำรอง
ไอแคนแฮซพีดีเอฟ

ไอแคนแฮซพีดีเอฟ  เป็นแฮชแท็กที่ถูกใช้ในทวิตเตอร์เพื่อขออนุญาตเข้าถึงวารสารวิชาการที่ต้องเข้าผ่านเพย์วอลล์ โดยเริ่มใช้ในปี 2554 โดยนักวิทยาศาสตร์ที่ชื่อว่า Andrea Kuszewski ชื่อนั้นดัดแปลงมาจากอินเทอร์เน็ตมีม .
กระบวนการ.
ผู้ใช้ร้องขอบทความโดยการทวีตชื่อตัวระบุวัตถุดิจิทัล (DOI) หรือลิงก์ของผู้จัดพิมพ์ของบทความนั้นๆ ตามด้วยแฮชแทค "#ICanHazPDF" จากนั้นคนที่สามารถเข้าถึงบทความเหล่านั้นจะอีเมลไฟล์บทความไปให้ จากนั้นผู้ใช้จึงลบทวีตทิ้ง
การใช้และความโด่งดัง.
บทความที่ถูกขอส่วนใหญ่นั้นเป็นบทความใหม่ที่ถูกตีพิมพ์ใน 5 ปีที่ผ่านมา และส่วนใหญ่ของผู้ใช้นั้นมาจากประเทศที่มีภาษาอังกฤษเป็นภาษาแรก บทความทางชีววิทยานั้นถูกร้องขอเป็นจำนวนมากที่สุด ถึงแม้ราคาสมาชิกโดยเฉลี่ยของสาขาอื่นเช่น เคมี ฟิสิกส์ และ ดาราศาสตร์ จะสูงกว่าก็ตาม เหตุผลที่เป็นไปได้ที่ทำให้คนใช้แฮชแท็กได้แก่การที่ผู้อ่านไม่เต็มใจที่จะจ่ายเงินซื้อบทความและความรวดเร็วในการเข้าถึงที่มากกว่าเมื่อเทียบกับระบบกู้ยืมของมหาลัย
การวิจารณ์.
บางครั้งวิธีปฏิบัติในการขอบทความถูกมองถูกมองว่าเป็น "การละเมิดลิขสิทธิ์" การเหมารวมเกี่ยวกับความถูกต้องตามกฎหมายของไอแคนแฮซพีดีเอฟนั้นเป็นที่ถกเถียง เพราะว่ามีสำนักพิมพ์หลายที่ ที่อนุญาตให้เผยแพร่บทความทางวิชาการในบางรูปแบบ แต่ทว่านโยบายของแต่ละสำนักพิมพ์นั้นมีความแตกต่างกัน
ปลาคาร์ปเลต

ปลาคาร์ปเลต  เป็นปลาน้ำจืดขนาดเล็ก ในสกุล "Amblypharyngodon" จัดในวงศ์ปลาตะเพียน (Cyprinidae)
เป็นปลาซิวจำพวกหนึ่ง พบกระจายพันธุ์ในประเทศอินเดียและเมียนมา ในประเทศไทยพบเพียงชนิดเดียว โดยที่ชื่อสกุลนั้นมาจากภาษากรีกโบราณคำว่า ἀμβλύς (amblús) หมายถึง "ทื่อ", φάρυξ (pháruks) หมายถึง "ลำคอ" และ ὀδών (odṓn) หมายถึง "ฟัน" โดยมีความหมายถึง รูปร่างที่แบนหรือเว้าของฟันในปลาสกุลนี้
ไซแอนซ์ ไดเร็ค

ไซแอนซ์ ไดเร็ค  เป็นเว็บไซต์ บริหารโดย สำนักพิมพ์แองโกล-ดัชที่ชื่อว่าแอ็ลเซอเฟียร์ เว็บไซต์ถูกเปิดตัวในเดือนมีนาคม ปี 2540 เป็นแพลตฟอร์มสำหรับการเข้าถึงของวารสารวิชาการเกือบ 2,500 วารสาร และหนังสืออิเล็กทรอนิกส์มากกว่า 26,000 เล่มด้วยกัน วารสารถูกจัดเป็น 4 กลุ่มหลัก ประกอบด้วย วิทยาศาสตร์กายภาพและวิศวกรรมศาสตร์ ชีววิทยาศาสตร์ วิทยาศาสตร์สุขภาพ รวมไปถึงสังคมศาสตร์และมนุษยศาสตร์ โดยปกติแล้วบทความส่วนใหญ่จะมีบทคัดย่อที่เข้าถึงได้โดยไม่มีค่าใช้จ่าย (ในรูปแบบเอกสารใช้ได้หลายระบบ (PDF) รวมไปถึงเอชทีเอ็มแอลในสิ่งพิมพ์ใหม่ๆ) และต้องสมัครสมาชิกหรือจ่ายแบบ
โพ ดาเมรอน

โพ ดาเมรอน  เป็นตัวละครในเรื่องแต่งชุด"สตาร์ วอร์ส" ปรากฏตัวครั้งแรกในภาพยนตร์"" แสดงโดยโอสการ์ อิซาอัก
ประวัติ.
โพ ดาเมรอน เป็นนักบินยานอวกาศชาวมนุษย์เพศชาย เคยทำงานให้กับสาธารณรัฐใหม่ และต่อมาเข้าร่วมกับฝ่ายต่อต้านเมื่อครั้งที่เกิดความขัดแย้งกับปฐมภาคี เป็นบุตรของร้อยโทชารา เบย์และจ่าเคส ดาเมรอนซึ่งเคยร่วมงานกับพันธมิตรฟื้นฟูสาธารณรัฐ โพเดินตามรอยเท้าของมารดาผู้ล่วงลับโดยสมัครเข้าเป็นนักบินในสังกัดกองยานสาธารณรัฐใหม่ในฐานะผู้บัญชาการของฝูงบินเรเปียร์ เขาได้รับรู้ถึงความไม่เอาจริงเอาจังของสาธารณัฐใหม่ต่อการที่ปฐมภาคีฝ่าฝืนข้อตกลงกาแลกติก โพจึงละทิ้งสาธารณรัฐแล้วไปสมทบกับฝ่ายต่อต้านจนได้เป็นผู้ปฏิบัติการที่นายพลเลอา ออร์กานาเชื่อใจมากที่สุดคนหนึ่ง โพมีชื่อเรียกในขณะบังคับยานว่าแบล็กลีดเดอร์ ยานของเขาคือยานเอ็กซ์วิงไฟท์เตอร์รุ่นทีเจ็ดศูนย์ดัดแปลงพิเศษชื่อว่า"แบล็กวัน"
บทบาท.
เมื่อความขัดแย้งระหว่างฝ่ายต่อต้านกับจักรวรรดิทวีความรุนแรงมากยิ่งขึ้น โพถูกส่งไปตามหาลอร์ ซาน เทคคาบนแจคคู ผู้ครอบครองส่วนหนึ่งของแผนที่เพื่อตามหาอาจารย์เจไดลุค สกายวอล์คเกอร์ผู้เป็นพี่ชายฝาแฝดกับนายพลเลอา โพถูกโจมตี ลอร์ ซาน เทคคาถูกสังหาร โพต้องฝากแผนที่เอาไว้กับแอสโตรเมคดรอยด์บีบีเอท ก่อนที่จะถูกปฐมภาคีจับตัวไป เขาหลบหนีออกมาได้ด้วยความช่วยเหลือของสตอร์มทรูปเปอร์ผู้แปรภักดิ์ เอฟเอ็น-2187 ซึ่งโพให้ชื่อใหม่ว่าฟินน์ จนสามารถเดินทางกลับมายังฐานทัพฝ่ายต่อต้านบนดาวเคราะห์ดะคาร์ได้สำเร็จ ระหว่างทางเขาขับยานไทไฟเตอร์ที่ขโมยมาแล้วยานตกลงบนดาวเคราะห์แจคคู และได้ช่วยเหลือฟินน์ เรย์ ฮัน โซโล และชิวแบคคา ด้วยการขับยานโจมตีทางอากาศ ระหว่างการรบบนทาโคดานา ต่อมายังได้ขับยานเข้าร่วมยุทธการฐานทัพสตาร์คิลเลอร์ เพื่อทำลายอาวุธยักษ์ หลังจากฐานทัพเสียหายไปบางส่วนจากผลงานของฮัน ฟินน์ เรย์ และชิวแบคคา โพเป็นผู้ยิงกระสุนที่ทำลายอาวุธสตาร์คิลเลอร์ และช่วยฝ่ายต่อต้านเอาไว้ได้สำเร็จ
เตออฟิล กอเดรอานู

เตออฟิล กอเดรอานู (1 กุมภาพันธ์ พ.ศ. 2484 – 10 มกราคม พ.ศ. 2559) เป็นนักฟุตบอลชาวโรมาเนีย ผู้ซึ่งเล่นให้กับสโมสรฟุตบอลราปิดบูกูเรชต์และฟุตบอลทีมชาติโรมาเนียในตำแหน่งกองกลางตัวรุก
กอเดรอานูเสียชีวิตในวันที่ 10 มกราคม พ.ศ. 2559 ด้วยวัย 74 ปี ที่บูคาเรสต์ ประเทศโรมาเนีย
เฟร์นันโด บาร์ราชินา

เฟร์นันโด บาร์ราชินา โปล (24 กุมภาพันธ์ พ.ศ. 2490 – 4 มกราคม พ.ศ. 2559) เป็นอดีตนักฟุตบอลชาวสเปน ผู้ซึ่งเล่นให้กับสโมสรฟุตบอลกรานาดา บาเลนเซีย กาดิซ และฟุตบอลทีมชาติสเปนในตำแหน่งกองหลังตำแหน่งกลาง เขาได้ลงเล่นให้กับทีมชาติสเปน 1 นัด ในปี พ.ศ. 2513
บาร์ราชินาเสียชีวิตในวันที่ 4 มกราคม พ.ศ. 2559 ด้วยวัย 68 ปี ที่บาเลนเซีย ประเทศสเปน
วงศ์กราฟิดาซิอี

วงศ์กราฟิดาซิอี หรือ Graphidaceae เป็นวงของเห็ดราในอันดับOstropales การจัดจำแนกล่าสุดของวงศ์นี้ รวมสมาชิกทั้งหมดในวงศ์Thelotremataceae, Gomphillaceae, และ Asterothyriaceae.
การแพร่กระจายและนิเวศวิทยา.
วงศ์กราฟิดาซิอีนี้ เชื่อกันว่าสมาชิกทั้งหมดเกิดเป็นไลเคน มีมากกว่า 2000 สปีชีส์ในวงศ์นี้ สมาชิกในวงศ์นี้ส่วนใหญ่พบในเขตร้อน
สมาชิกส่วนใหญ่ของวงศ์นี้เจริญอยู่บนต้นไม้ สปีชีส์ในหลายสกุล (Diploschistes, Gymnographopsis, และ Rendonographa) เจริญบนก้อนหิน
คริสทีอัน ฟรีดริช เชินไบน์

คริสทีอัน ฟรีดริช เชินไบน์ (18 ตุลาคม ค.ศ. 1799 – 29 สิงหาคม ค.ศ. 1868) เป็นนักเคมีชาวเยอรมัน/สวิส เกิดที่เมืองเม็ทซิงเงิน เมื่ออายุได้ 13 ปี เชินไบน์ช่วยงานที่บริษัทยาในเมืองเบอบลิงเงินและผ่านการสอบของศาสตราจารย์ด้านเคมีที่ทือบิงเงิน ต่อมาในปี ค.ศ. 1828 เชินไบน์ดำรงตำแหน่งศาสตราจารย์ที่มหาวิทยาลัยบาเซิล ในปี ค.ศ. 1838 เขาประดิษฐ์เซลล์เชื้อเพลิง เชินไบน์เสียชีวิตในปี ค.ศ. 1868
โอโซน.
ในปี ค.ศ. 1839 ระหว่างทำการทดลองอิเล็กโทรไลซิสที่มหาวิทยาลัยบาเซิล เชินไบน์ได้กลิ่นเฉพาะกลิ่นหนึ่งในห้องทดลอง เขาจึงตั้งชื่อก๊าซชนิดใหม่นี้ว่า "โอโซน" (ozone) ซึ่งมีที่มาจากคำ "ozein" ในภาษากรีก แปลว่า "ได้กลิ่น" เชินไบน์ตีพิมพ์ผลงานการค้นพบในปีต่อมา
ดินสำลี.
ในปี ค.ศ. 1845 ระหว่างทำการทดลองในห้องครัว เชินไบน์ทำสารผสมกรดไนตริกและกรดซัลฟิวริกหก เขาใช้ผ้าฝ้ายเช็ดและนำไปตากไว้ที่เตา แต่กลับพบว่าผ้าฝ้ายติดไฟอย่างรวดเร็ว เชินไบน์จึงพบผลิตภัณฑ์ใหม่ที่เรียกว่า "ดินสำลี" (guncotton) อย่างไรก็ตาม การนำดินสำลีไปใช้ในทางทหารนั้นไม่ประสบความสำเร็จ จนกระทั่งต่อมามีการพัฒนาดินสำลีให้ใช้งานได้ดีขึ้น
วอลเลย์บอลชายชิงแชมป์แอฟริกา 1979

วอลเลย์บอลชายชิงแชมป์แอฟริกา 1979  จัดขึ้นในเมืองตริโปลี, ประเทศลิเบีย มี 5 ทีมที่เข้าร่วมการแข่งขันในครั้งนี้
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์แอฟริกา 1983

วอลเลย์บอลชายชิงแชมป์แอฟริกา 1983  จัดขึ้นในเมืองพอร์ตซาอิด, ประเทศอียิปต์ มี 7 ทีมที่เข้าร่วมการแข่งขันในครั้งนี้
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์แอฟริกา 1987

วอลเลย์บอลชายชิงแชมป์แอฟริกา 1987  จัดขึ้นในเมืองตูนิส, ประเทศตูนิเซีย มี 8 ทีมที่เข้าร่วมการแข่งขันในครั้งนี้
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์แอฟริกา 1989

วอลเลย์บอลชายชิงแชมป์แอฟริกา 1989  จัดขึ้นในเมืองอาบีจาน, ประเทศอียิปต์ มี 4 ทีมที่เข้าร่วมการแข่งขันในครั้งนี้
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์แอฟริกา 1991

วอลเลย์บอลชายชิงแชมป์แอฟริกา 1991  จัดขึ้นในเมืองไคโร, ประเทศอียิปต์ มี 10 ทีมที่เข้าร่วมการแข่งขันในครั้งนี้
อันดับการแข่งขัน.
<templatestyles src="Col-begin/styles.css"/>
วอลเลย์บอลชายชิงแชมป์แอฟริกา 1993

วอลเลย์บอลชายชิงแชมป์แอฟริกา 1993  จัดขึ้นในเมืองแอลเจียร์, ประเทศแอลจีเรีย มี 10 ทีมที่เข้าร่วมการแข่งขันในครั้งนี้
อันดับการแข่งขัน.
<templatestyles src="Col-begin/styles.css"/>
เจ้าฟ้า

เจ้าฟ้า เป็นพระยศเจ้านายในกลุ่มชาติพันธุ์ไท ได้แก่ ชาวไทใหญ่ในรัฐฉาน และชาวไทถิ่นอื่นในมณฑลยูนนาน ซึ่งเป็นยศของเจ้าผู้ครองแคว้น ต่อมายศเจ้าฟ้าเริ่มถูกใช้งานในลุ่มแม่น้ำเจ้าพระยา และถูกใช้เป็นสร้อยพระนามกษัตริย์ตั้งแต่สมัยกรุงศรีอยุธยา ต่อมาใช้เป็นสกุลยศอย่างหนึ่งของเชื้อพระวงศ์
ในชาติพันธุ์เยอรมันก็มียศเจ้าฟ้า (Fürst) ในทำนองเดียวกับเจ้าฟ้าของไทใหญ่ ซึ่งเป็นคนละยศกับเจ้าชาย (Prinz)
ไทใหญ่.
ตามพงศาวดารท้องถิ่น บางราชวงศ์ที่มีเจ้าฟ้ามีอายุย้อนไปถึงศตวรรษที่ 2 ก่อนคริสตกาล แต่นักประวัติศาสตร์ทั่วไปมีความเห็นตรงกันว่าส่วนแรก ๆ ของพงศาวดารเหล่านี้เป็นเพียงตำนาน
ในช่วงที่พม่าเป็นอาณานิคมของสหราชอาณาจักร มีเจ้าฟ้าชาวไทใหญ่ 14 ถึง 16 พระองค์ในขณะนั้น แต่ละพระองค์ทรงมีอำนาจปกครองแว่นแคว้นของตนเองอย่างสูง จนถึงปี พ.ศ. 2465 มีการก่อตั้งสหพันธรัฐชาน อำนาจของเจ้าฟ้าจึงถูกลดลง อย่างไรก็ตาม เจ้าฟ้าทั้งหมดยังทรงรักษาฐานะในนามไว้ได้เช่นเดียวกับราชสำนักและยังทรงมีบทบาทในการปกครองส่วนท้องถิ่น จนกระทั่งร่วมกันสละบรรดาศักดิ์เพื่อเข้าร่วมสหภาพพม่าในปี พ.ศ. 2502
สยาม.
ในสยามเริ่มมีพระยศเจ้าฟ้าใช้ครั้งแรกในปี พ.ศ. 2106 เมื่อสมเด็จพระมหาธรรมราชาธิราชผู้ครองเมืองพิษณุโลกยอมอ่อนน้อมต่อพระเจ้าบุเรงนองแห่งกรุงหงสาวดี จึงทรงตั้งสมเด็จพระมหาธรรมราชาเป็นเจ้าฟ้าสองแคว ทำนองเดียวกับเจ้าฟ้าไทใหญ่ที่เป็นประเทศราชของหงสาวดีในขณะนั้น เมื่อถึงรัชสมัยสมเด็จพระนเรศวรมหาราช สมเด็จพระเอกาทศรถทรงออกพระนามสมเด็จพระเชษฐาธิราชว่าสมเด็จบรมบาทบงกชลักษณอัครบุริโสดม บรมหน่อนรา "เจ้าฟ้านเรศ" เชษฐาธิบดี แต่เมื่อสมเด็จพระเอกาทศรถสืบราชสมบัติ ทรงเลิกใช้คำว่าเจ้าฟ้าในคำสร้อยพระนามพระเจ้าแผ่นดิน แต่เฉลิมพระนามพระราชโอรสทั้งสองพระองค์ที่ประสูติแต่พระอัครมเหสีเป็นเจ้าฟ้าสุทัศน์และเจ้าฟ้าศรีเสาวภาค นับแต่นั้นมา เจ้าฟ้าจึงกลายเป็นสกุลยศของลูกหลวงที่พระมารดาเป็นเจ้า ต่อมาจึงขยายไปถึงหลานหลวงที่พระบิดาและพระมารดาทั้งสองฝ่ายเป็นเจ้าฟ้า หลานหลวงนั้นให้เป็นเจ้าฟ้าด้วย